Bioanalytiker eller person med anden sundhedsfaglig uddannelse til vagtstilling ref., Region Sjælland | Ofir.dk\nBioanalytiker eller person med anden sundhedsfaglig uddannelse til vagtstilling ref.\n330031169Phoenix-e2c0983e12019-06-03T00:00:00Bioanalytiker eller person med anden sundhedsfaglig uddannelse til vagtstilling ref.\nPå Klinisk Biokemisk Afdeling får du både ansvar og udfordringer. Du bliver en del af et afsnit der vægter det gode samarbejde og arbejdsmiljø. Vi har ligeledes ry for at tage os godt af nye kolleger.\nFor at vi kan være din gode arbejdsplads, så skal du\nHjælpe med at udvikle det gode arbejdsmiljø på vores afdeling\nFormidle din faglighed professionelt og imødekommende overfor vores patienter og samarbejdspartnere\nKunne arbejde på alle tider af døgnet med dagvagter, der starter kl. 7:00\nKunne lide den korte patientkontakt, da dette er en stor del af vores arbejdsdag\nDu er uddannet bioanalytiker eller har en anden sundhedsfaglig uddannelse. Det er en fordel, hvis du har erfaring fra et akutsygehus.\nSom medarbejder på vores afdeling kommer du til at arbejde i et afsnit, hvor der er ca 75 bioanalytikere og andre kolleger med en sundhedsfaglig baggrund. Du vil have en kort vej til afsnitsledelsen, som altid vil være lyttende og klar på at give en hånd med.\nStillingerne er vagtbærende og på 37 timer ugentligt. De ønskes besat snarest muligt. Ansættelse sker på overenskomstmæssige vilkår efter aftale med forhandlingsberettiget organisation. Du vil få primært arbejdssted på Slagelse Sygehus.\nVi har 4 vikariater der løber frem til maj, juni og juli 2020 samt 2 faste stillinger til besættelse. Du bedes venligst gøre opmærksom på i din ansøgning, om du er interesseret i begge typer ansættelse.\nHvis du ønsker yderligere information om stillingen, er du velkommen til at kontakte afsnitsledelsen på Klinisk Biokemisk på mail til ledende bioanalytiker Dorrit Krøll, dk@regionsjaelland.dk\n2019-06-17T00:54:02.600 På Klinisk Biokemisk Afdeling får du både ansvar og udfordringer. Du bliver en del af et afsnit der vægter det gode samarbejde og arbejdsmiljø. Vi har ligeledes ry for at tage os godt af nye kolleger. For at vi kan være din gode arbejdsplads, så skal du Hjælpe med at udvikle det gode arbejdsmiljø på vores afdeling Formidle din faglighed professionelt og imødekommende overfor vores patienter og samarbejdspartnere Kunne arbejde på alle tider af døgnet med dagvagter, der starter kl. 7:00 Kunne lide den korte patientkontakt, da dette er en stor del af vores arbejdsdag Dine kvalifikationer Du er uddannet bioanalytiker eller har en anden sundhedsfaglig uddannelse. Det er en fordel, hvis du har erfaring fra et akutsygehus. Vores afdeling Som medarbejder på vores afdeling kommer du til at arbejde i et afsnit, hvor der er ca 75 bioanalytikere og andre kolleger med en sundhedsfaglig baggrund. Du vil have en kort vej til afsnitsledelsen, som altid vil være lyttende og klar på at give en hånd med. Stort set alle patientforløb involverer Klinisk Biokemisk Afdeling. Klinisk Biokemi er et tværgående speciale, som med kemiske, biokemiske og molekylærbiologiske analysemetoder udfører analyser på prøvemateriale fra patienternes blod, celler, urin samt øvrige kropsvæsker og sekreter. Vi har modtaget den højeste akkreditering fra Den Danske Akkrediteringsfond (DANAK) for bedste kvalitet og er arbejdsmiljøcertificeret efter OHSAS 18001, der værner om arbejdsmiljø og trivsel. Vores sygehus På Næstved, Slagelse og Ringsted sygehuse ved vi, at tid er vores medarbejderes dyreste og mest værdifulde ressource. Når tiden er knap, går det ud over vores arbejdsglæde. Når den ikke slår til, kan den påvirke vores faglighed. Derfor spilder vi nødigt tiden. Vi anskuer den som fundamentet for det gode arbejdsliv og de gode patientforløb. Vi har selvfølgelig travlt, som man nu engang har på et sygehus, men vi ved også, at man skal have tid til at have travlt. Man skal være rustet til det fagligt og menneskeligt. Ansættelsesvilkår Stillingerne er vagtbærende og på 37 timer ugentligt. De ønskes besat snarest muligt. Ansættelse sker på overenskomstmæssige vilkår efter aftale med forhandlingsberettiget organisation. Du vil få primært arbejdssted på Slagelse Sygehus. Vi har 4 vikariater der løber frem til maj, juni og juli 2020 samt 2 faste stillinger til besættelse. Du bedes venligst gøre opmærksom på i din ansøgning, om du er interesseret i begge typer ansættelse. Yderligere oplysninger Hvis du ønsker yderligere information om stillingen, er du velkommen til at kontakte afsnitsledelsen på Klinisk Biokemisk på mail til ledende bioanalytiker Dorrit Krøll, dk@regionsjaelland.dk Du bedes uploade din motiverede ansøgning og cv via dette opslag Ansøgningsfrist 16.06.19 Ansættelsessamtaler forventes afholdt i uge 26 Næstved, Slagelse og Ringsted sygehuse Vi har viljen til at blive bedre hver dag Næstved, Slagelse og Ringsted sygehuse er både et akut- og specialsygehus. Vi er ambitiøse og modige, og vi har viljen til at blive endnu bedre hver dag. Vi ønsker at tiltrække de bedste medarbejdere, der tør tænke nyt og anderledes i hverdagen til patientens bedste. Stærk faglighed og udvikling skal sikre god og ensartet høj kvalitet i behandlingen døgnet rundt. Vi skaber forbedringer og nye løsninger i fællesskab. Vi lægger vægt på datadrevet og synlig ledelse og tilsigter en uformel og uhøjtidelig omgangstone baseret på gensidig tillid mellem leder og medarbejder. Vi prioriterer uddannelse, forskning og udvikling, fordi vi mener, at faglighed er afgørende for at nå vores mål. På Næstved, Slagelse og Ringsted sygehuse gør vi os umage med at skabe en udviklende og spændende arbejdsplads, og vi arbejder for at være Region Sjællands bedste uddannelsessted. Dit behov vores fælles opgave11jobnete2c0983e100000000000IDK_OFIR_02DKDanmark228DKK2019-06-16T00:00:000000http://www.regionsjaelland.dk/JobOgKarriere/Sider/JobSide.aspx?nr=144550EuropaDanmarkSjælland & øerVestsjællandSorøEuropaDanmarkSjælland & øerMidtsjællandRingstedEuropaDanmarkSjælland & øerVestsjællandSlagelse3534489Region Sjælland11Fælledvej 134200SlagelseDKDanmark0DKDanmarkDKDanmark8Fuldtid46Permanent767226JobNet4995158499515810024-05-20190https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=e2c0983ehttps://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=e2c0983ehttps://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=e2c0983e&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=e2c0983e&page=EmailApplyForm&component=SendApplicationButtonhttps://static.matchwork.com/company/logo/DK/ORS/SoMe/IT_Ingenioer_og_energi/Ingenioer_og_naturvidenskab/2.jpgBioanalytiker eller person med anden sundhedsfaglig uddannelse til vagtstilling ref.12008071Dansk3Læse/ tale933169Bioanalytiker20Ingeniør og naturvidenskab361890842Dorritdk@regionsjaelland.dkDKDanmarkDKDanmark330102737AfdelingsbioanalytikerRobot Ønsker du at bedrive ledelse som en del af et stærkt team, men med eget ledelsesrum? Ønsker du at blive en del af en stor afdeling, hvor det gode samarbejde og arbejdsmiljø er i fokus? Klinisk Biokemisk afdeling på NSR sygehuse breder sig udover halvdelen af Region Sjælland, med laboratorieafsnit på Slagelse, Næstved og Nykøbing Falster Sygehuse. Derudover er der en række mindre enheder satellitter. I de seneste år er der som følge af sygehusplanen sket en større rokade i Regionen, der bevirker at afsnittet i Slagelse nu er den største af afdelingens enheder. Afdelingen består af omkring 80 bioanalytikere, laboranter o.l. og betjener et stort travlt akutsygehus døgnet rundt samt modtager mange ambulante patienter i blodprøveambulatoriet. I forbindelse med at vores afsnitsleder har fået nye udfordringer, har vi valgt at justere organisationen. Vi styrker derfor ledelsesgruppen, så vi nu udvider med 1 afdelingsbioanalytiker. Ledelsesteamet vil således i hverdagen bestå af 3 afdelingsbioanalytikere samt den ledende overbioanalytiker. Afsnittet opdeles i 3 teams, hvor man som afdelingsbioanalytiker får selvstændigt ledelse af medarbejderne i teamet, i et tæt samarbejde med de andre 2 afdelingsbioanalytikere samt afdelingsledelsen. Som udgangspunkt er det i Team 3, at den ledige stilling skal besættes. Team 3 dækker Præanalyse, POCT og prøvetagning og består både af bioanalytikere, laboranter-assistenter m.m. Det er et team, hvor der er store planer og udviklingsmuligheder. Det er eksempelvis tanken, at der skal etableres et fremskudt blodprøveambulatorium på Slagelse Sygehus ved de medicinske ambulatorier (så der er 2 ambulatorier på Sygehuset) ligesom en forventet mobil prøvetagningsordning ude i kommunerne vil være forankret i teamet. Blodprøvetagning er en helt central del af vores kerneopgave, og vigtigheden af høj faglighed ved prøvetagning er afgørende for kvaliteten af de efterfølgende analyseresultater. Derudover har vi stor fokus på den gode dialog med patienter samt kolleger i de kliniske afdelinger. Og heri vil du få en central ledelsesmæssig rolle. Vi ønsker at du: Er uddannet bioanalytiker, gerne med erfaring inden for Klinisk Biokemi Er ambitiøs og gerne vil være med til at lede en helt fantastisk flok medarbejdere Har interesse i det præanalytiske område samt i den gode patientkontakt Er morgenfrisk, da du skal møde hver 3. uge kl. 06:30 Har gode menneskelige, pædagogiske og planlægningsmæssige evner Gerne har ledelseserfaring fra lignende stillinger Har lederuddannelse på diplom niveau, eller har lyst til at erhverve det Brænder for at gøre det bedre i dag end i går, både for vores patienter og for medarbejderne Ansættelsesvilkår Ansættelse sker på overenskomstmæssige vilkår efter aftale med forhandlingsberettiget organisation. Du vil få primært arbejdssted på Slagelse Sygehus, men der vil være mødeaktivitet på andre matrikler i afdelingen. Yderligere oplysninger Hvis du ønsker yderligere information om stillingen, er du velkommen til at kontakte ledende overbioanalytiker Vibeke Deleurand på 4056 9253 Du bedes uploade din motiverede ansøgning og cv via dette opslag Ansøgningsfrist 27.10.19 Næstved, Slagelse og Ringsted sygehuse Vi har viljen til at blive bedre hver dag Næstved, Slagelse og Ringsted sygehuse er både et akut- og specialsygehus. Vi er ambitiøse og modige, og vi har viljen til at blive endnu bedre hver dag. Vi ønsker at tiltrække de bedste medarbejdere, der tør tænke nyt og anderledes i hverdagen til patientens bedste. Stærk faglighed og udvikling skal sikre god og ensartet høj kvalitet i behandlingen døgnet rundt. Vi skaber forbedringer og nye løsninger i fællesskab. Vi lægger vægt på datadrevet og synlig ledelse og tilsigter en uformel og uhøjtidelig omgangstone baseret på gensidig tillid mellem leder og medarbejder. Vi prioriterer uddannelse, forskning og udvikling, fordi vi mener, at faglighed er afgørende for at nå vores mål. På Næstved, Slagelse og Ringsted sygehuse gør vi os umage med at skabe en udviklende og spændende arbejdsplads, og vi arbejder for at være Region Sjællands bedste uddannelsessted. Dit behov vores fælles opgave\nRegion SjællandSlagelse2019-10-08T00:00:002019-10-27T00:00:00330108578Bioanalytiker i vikariat til Klinisk Biokemisk Afdeling, Holbæk SygehusRobot Har du lyst til at være bioanalytiker på et akutsygehus, hvor alle gør en forskel? På Klinisk Biokemisk Afdeling på Holbæk Sygehus søger vi en bioanalytiker til vikariat pr. den 1. januar 2020. Vikariatets varighed er til 31. oktober 2020. Om afdelingen Vi er en afdeling med ca. 75 dygtige og erfarne medarbejdere, primært bioanalytikere. Afdelingen har døgndækning, og vi servicerer både sygehuset og de tilhørende praksis med analysesvar. Vi er akkrediteret efter kvalitetsstandarden ISO 15189. Om jobbet Jobbet er på 37 timer pr. uge og arbejdsopgaverne varierer mellem disse Akutfunktion med prøvetagning, EKG og analysearbejde i vores akutlaboratorie, som er placeret i sygehusets Akutafdeling Prøvetagning og EKG på sengeafsnit og i vores ambulatorier Vagtarbejde, der omfatter flere vagttyper, bl.a. aftenvagt og weekendvagt Aanalysearbejde i vores velindrettede og opdaterede laboratorium Vi forventer At du er uddannet bioanalytiker At du brænder for patientkontakt såvel som analysearbejde At du vil tage medansvar omkring de gode patientforløb med særlig fokus på kvalitet og service Vi tilbyder Engagerede kolleger, der sætter pris på samarbejde, humor samt gensidig tillid og respekt En grundig oplæring, så du bliver godt rustet til arbejdsopgaverne En afdeling der arbejder struktureret, og har fokus på et godt og positivt arbejdsmiljø Et bredt analyserepertoire og en fuldt opdateret apparaturpark med automatisering Ansøgning Send os din ansøgning samt cv og uddannelsesbevis. Ansøgningsfrist 15.11.19 Ansættelsessamtaler forventes afholdt i uge 47. Om Holbæk Sygehus Holbæk Sygehus er en innovativ arbejdsplads med masser af muligheder for personlig og faglig udvikling. Vi vil være førende i diagnostik og behandling af almene og hyppigt forekommende sygdomme, og vi har velfungerende forskningsmiljøer på disse områder. Vi er et ambitiøst og veldrevet sygehus med en flad ledelsesstruktur så vejen fra idé til handling er kort. Vi glæder os til at byde dig velkommen på holdet. Du kan se mere om job på Holbæk Sygehus her.\nRegion SjællandHolbæk2019-10-17T00:00:002019-11-15T00:00:00330108214Bioanalytiker med specialistfunktion til fast stilling på Klinisk biokemisk afd. Næstved SygehusRobot Bioanalytiker med specialistfunktion til fast stilling på Klinisk biokemisk afd. Næstved Sygehus - en afdeling med mange spændende opgaver og gode kollegaer Drømmer du om et selvstændigt og ansvarsfuldt job, hvor du får mulighed for faglig udvikling og fordybelse? Er du god til at bevare overblik og det gode humør, selvom du har travlt? Trives du med at have mange bolde i luften og være på hold med mange søde og dygtige medspillere? Så er stillingen som bioanalytiker med specialistfunktion måske lige noget for dig. Du skal vælge os fordi Vi er en arbejdsplads, der lægger vægt på en god omgangstone og god trivsel. Vi tager gerne nye bolde op og har fokus på en positiv dialog med vores samarbejdspartnere. Vi prioriterer kompetenceudvikling og uddelegering af ansvar højt. Vi forventer at du er uddannet bioanalytiker har eller er villig til at tage diplommodel Klinisk vejleder har gode faglige kundskaber gerne med erfaring indenfor det område du vil få ansvar for er positiv og fleksibel overfor nye tiltag har gode samarbejdsevner og kan uddelegere kan arbejde selvstændigt og har overblik Hvis du er det, tilbyder vi en stilling hvor Du får det faglige ansvar for en del af vores analyseproduktion i samarbejde med en kemiker. Dit ansvarsområde vil være Tosoh til måling af HbA1c, POCT og Syre Base og laboratoriets køle- fryseskabe. Til dette område er tilknyttet 2 superbrugere og vi forventer, at der sker en stor uddelegering af opgaver til disse. Du må være indstillet på, at dit faglige ansvarsområde kan ændres. I samarbejde med med afdelingsbioanalytiker og eller ledende bioanalytiker skal du medvirke til at: Sikre bedst mulig ressource anvendelse i afsnittet Sikre at der foreligger relevante instrukser procedurer Sikre at afsnittets indbyrdes arbejdspladser koordineres på en hensigtsmæssig måde Sikre en konstruktiv dialog med samarbejdspartnere Indgå i relevante tværgeografiske grupper og formidle viden herfra Fakta om afdelingen Afsnittet i Næstved er en del af Klinisk Biokemisk afd., Næstved-Slagelse- Nykøbing Sygehus og har 40 medarbejdere fordelt på bioanalytikere og laboranter. Klinisk biokemisk afdeling er akkrediteret efter standarden ISO 15189 og er arbejdsmiljøcertificeret efter standarden DS OHSAS 18001:2008. Løn- og ansættelsesvilkår: Løn i henhold til gældende overenskomst, samt principperne om Ny Løn. Yderligere oplysninger samt stillingsprofil Du kan høre mere om stillingen og dine kommende kollegaer hos ledende bioanalytiker Vibeke Jæger tlf. 56 51 40 48 eller email: vja@regionsjaelland.dk Ansøgningsfrist: Den 6. november 2019. Samtaler: Vi forventer at samtaler vil finde sted i uge 46 og 47 2019. Næstved, Slagelse og Ringsted sygehuse Vi har viljen til at blive bedre hver dag Næstved, Slagelse og Ringsted sygehuse er både et akut- og specialsygehus. Vi er ambitiøse og modige, og vi har viljen til at blive endnu bedre hver dag. Vi ønsker at tiltrække de bedste medarbejdere, der tør tænke nyt og anderledes i hverdagen til patientens bedste. Stærk faglighed og udvikling skal sikre god og ensartet høj kvalitet i behandlingen døgnet rundt. Vi skaber forbedringer og nye løsninger i fællesskab. Vi lægger vægt på datadrevet og synlig ledelse og tilsigter en uformel og uhøjtidelig omgangstone baseret på gensidig tillid mellem leder og medarbejder. Vi prioriterer uddannelse, forskning og udvikling, fordi vi mener, at faglighed er afgørende for at nå vores mål. På Næstved, Slagelse og Ringsted sygehuse gør vi os umage med at skabe en udviklende og spændende arbejdsplads, og vi arbejder for at være Region Sjællands bedste uddannelsessted. Dit behov vores fælles opgave\nHar du lyst til at være bioanalytiker på et akutsygehus, hvor alle gør en forskel? På Klinisk Biokemisk Afdeling på Holbæk Sygehus søger vi en bioanalytiker til vikariat pr. den 1. januar 2020. Vikariatets varighed er til 31. oktober 2020. Om afdeli...


Ond indretning | Magasinet M!\nHer er 6 sager, der skyder noget testosteron ind i din stue. Jeps, man kan sagtens indrette med våben.\nØkser og træ er normalt ikke så gode venner, men det er de i det her bord. Woodsman Axe Coffee Table består nemlig af en bordplade af enten valnød eller eg, der er holdt oppe af fire økser, og det er en skarp kombination til sofabordet.\nMARINE MINE BATHTUB\nDer er stadig en masse miner tilbage i de europæiske farvande efter 2. Verdenskrig og de fungerer glimrende som udstyr til din bolig, så du for eksempel kan få et Marine Mine Bathtub. Det er rimeligt sejt. Og bare rolig, sprængstoffet er fjernet, hvis du skulle være nervøs for at hoppe ned i minen.\nDet kan være svært at overskue det awesome arsenal af våben i film og TV, men så er det jo heldigt, at The Filmography Of Guns ordner overblikket. Så skal du bare glo på plakaten, og så er de der alle sammen. Okay, der mangler måske enkelte våben, men her får du i hvert fald en plakat på 91,4 x 61 cm. med 115 af de sejeste, og det er okay klaret på så lidt plads.\nDet er så nederen med våben, der ligger og flyder i hele hytten, men Tactical Walls gemmer arsenalet af vejen, mens du samtidig får noget opbevaring til det knapt så dødbringende nips. Det skal der jo også være plads til.\nDer findes mange smarte måder at tænde og slukke en lampe, men Bitplay Bang er alligevel lige en tak sejere end de andre. Her skal du nemlig skyde lampen. Jeps, du peger bare den medfølgende pistol mod lyskilden og trykker på aftrækkeren, og så vipper lampeskærmen på skrå i slukket tilstand, mens den automatisk hæver sig til den oprejste position, når der er lys på skidtet.\nART OF FLYING WALLPAPER\nVi slutter med en massiv omgang ildkraft. Art Of Flying Wallpaper smider en jetjager på din væg på op til 9,8 x 9,8 meter, og det er en ret nem måde at hamre noget testosteron i indretningen.\nSå har vi ikke flere mandige indretningstips til dig, men du kan fortsætte jagten på Mandesager.dk, hvor der er masser af ammunition til et skarpt hjem.


Køb Château Pontet Teyssier Saint-Emilion Grand Cru til 125,00 kr. hos Skjold Burne\nChâteau Pontet Teyssier Saint-Emilion Grand Cru (2018)\nEt yderst fornuftigt køb fra denne appellation. Klassisk og frugtig.\nGod til: Rødt kød, ost - kraftig, lam, vildt\nJordbær, moden frugt, egetræ\nRødt kød, ost - kraftig, lam, vildt\nIndbydende og intens rød i glasset. Duften er præget af mørke bær, og smagen er frugtig med jordbær og et strejf af træ fra fadlagringen. Eftersmagen er lang og intens med fint afrundede tanniner.\nServer Château Pontet Teyssier til rødt kød og vildt, en langtidsstegt lammekølle eller lagrede oste.\n“En elegant og klassisk Bordeaux-vin med en dejlig duft af friske bær og en fyldig krydret og kompleks smag med strejf af hvid peber og rosmarin. Eftersmagen slutter med et tilpas tannin-bid.”\nVinen er lavet af 84% Merlot og 16% Cabernet Franc. Den store andel af Merlot gør vinen meget frugtig med sin smag af morbær, blommer og andre mørke bær. Slottets jord, der er kalk- og lerholdig, dyrkes med omtanke. Vinstokkene, der har en gennemsnitsalder på 45, beskæres nænsomt og plukning af druerne foregår manuelt. Vinifikationen er traditionel, hvor der bruges både tanke af rustfrit stål og fade. 40% af vinen har lagret på tanke, 30% i nye fade og de resterende 30% på brugte fade.\nVine fra Saint-Emilion Grand Cru laves under lidt strengere krav end almindelige Saint-Emilion-vine. Som med andre Grand Cru-appellationer er hensigten at skelne mellem de lidt bedre vine og mere almindelige vine.


FOKUS PÅ AFRIKA BETALER SIG - IFU\nFOKUS PÅ AFRIKA BETALER SIG\nIFU har succes med sin satsning på Afrika. IFU iværksatte i 1997 en Afrika-strategi med det sigte at skabe flere arbejdspladser og udvikling via øgede investeringer i den private sektor. Siden da har IFU fordoblet sine aktiviteter i Afrika og forbedret afkastet på Afrika-investeringerne.\nMinikronik af investeringsrådgiver Jørn Fredsgaard Sørensen\nNår man ankommer til Lagos i Nigeria, er det almindeligt, at den første bilkø venter lige uden for lufthavnen. Problemerne starter oftest ved en benzinstation, hvor hundredvis af biler venter på friske forsyninger.\nParadoksalt nok har Nigeria masser af olie og priserne holdes bevidst nede. Men på grund af ineffektivitet i raffinaderierne må meget af benzinen importeres. Meget af benzinen når dog aldrig frem, da tankvognenes indhold sælges på det sorte marked. Efter flere tiltag er de officielle priser nu mere i tråd med markedsværdien, hvilket har mindsket sortbørshandlen og forkortet bilkøerne.\nTrafikproblemerne i Lagos er blot et eksempel på Afrikas vanskeligheder. Nogle steder er markedsmekanismerne forvredet til ukendelighed, mens korruptionen andre steder sætter kedelige verdensrekorder.\nFlere og bedre IFU-projekter\nIFU oplever for sin del de vanskeligheder, der gør sig gældende i forretningslivet. Det har givet tab, men IFUs Afrika-strategi og en målrettet indsats har markant forbedret Afrika-porteføljen.\nFor at rette op på nogle kedelige erfaringer stiller IFU nu større krav til undersøgelserne af partnernes baggrund og kompetencer. Desuden har vi indført et ‘Pre Investment Meeting’, som – under ledelse af en af IFU uddannet mødeleder – afstemmer partnernes forventninger og skaber enighed om ansvarsfordelingen. Samtidigt opsøger IFU aktivt de virksomheder, som har en strategisk interesse i Afrika.\nResultaterne viser, at en sådan målrettet indsats kan skabe gode resultater. Antallet af IFUs årlige Afrika-investeringer er mere end fordoblet siden 1997. Det er stik imod den generelle trend for investeringer i ulandene, som de seneste år har udvist en faldende tendens.\nNok så vigtigt er denne aktivitetsforøgelse ledsaget af en forbedring af projekternes kvalitet, hvilket afspejles i markant færre hensættelser og tab på den samlede Afrika-portefølje. Det endelige afkast på de nye investeringer vil først vise sig, når projekterne er fuldt etablerede, men allerede nu mærker IFU et stigende afkast i form af renter og dividender.\nDet er dermed lykkedes IFU at forene målet om at skabe bæredygtig udvikling og arbejdspladser med en forsvarlig investeringspolitik. IFUs samlede aktiviteter har givet overskud fra 1999 og har således – sammen med de private medinvestorer – bidraget til en dansk udviklingsindsats uden driftstilskud fra det statslige budget.\nSucces kræver både forarbejde og opfølgning\nEn vedvarende opfølgning og opnåelse af fastsatte delmål er nødvendig, hvis ikke investeringen skal gå tabt. Typisk er den danske partners tekniske og ledelsesmæssige bidrag lige så vigtig som hans investering. Derfor er det vigtigt, at den danske virksomhed påtager sig et ekstra ansvar og lægger en plan for, hvordan maskiner og udstyr kommer i gang.\nIFU støtter projektet gennem aktiv deltagelse i selskabernes bestyrelse. Gennem kurser og spilleregler for bestyrelsens arbejde medvirker IFU til at sikre, at en god ‘corporate governance’-kultur rodfæstes i de afrikanske selskaber.\nStore risici – store muligheder\nDesværre er ejerne ikke alene om at bestemme selskabets skæbne. Rammebetingelserne er lige så vigtige, og de er ikke nemme i Afrika. Det vanskelige miljø gør imidlertid også, at der er mulighed for ekstraordinære resultater i Afrika, såfremt man finder den rette niche – og nicherne er ofte ganske store i Afrika. Mange multinationale firmaer interesserer sig ikke for Afrika, og mindre eller mellemstore virksomheder opererer derfor ofte uden væsentlig konkurrence.\nDer er derfor al mulig grund til at se på Afrika som et interessant investeringsområde. I IFU ved vi, at det kan betale sig – både for Afrika og for danske investorer.\nBragt i Erhvervsbladet den 4. juli 2003


Il Fascino del Borgo i Castellabate til Bedste Pris-garanti | Agoda.com\nIl Fascino del BorgoLejlighedvia matteotti 1, Castellabate, Castellabate, Italien, 84048 - Se på kortFremragende9,3Baseret på9anmeldelserIl Fascino del BorgoSe flere billederSe flere billederSe alle 16 billeder\nMere om Il Fascino del Borgo\nFor rejsende der gerne vil opleve synet og lyden af Castellabate, så er Il Fascino del Borgo det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Il Fascino del Borgo tilbyder fremragende service samt alle de basale bekvemmeligheder der skal til for at nyde et skønt ophold. For gæsternes velbefindende tilbyder hotellet lufthavnstransport, familieværelse, biludlejning, transportservice, cykeludlejning. Hotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, opvarmning, altan/terrasse, fjernsyn LCD-/plasmaskærm, tekøkken. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål du har med din rejse til Castellabate, så er Il Fascino del Borgo det perfekte sted til en spændende rejse.


Venstre kalder Socialdemokratiets udlændingepolitik for slap, men de stemmer næsten altid sammen | Tjekdet\nVenstre kalder Socialdemokratiets udlændingepolitik for slap, men de stemmer næsten altid sammen\nFaktatjek 27. jun 2018 - 12:44 9 min læsetid\nI sidste uge refererede netmediet Altinget til en opgørelse, der viser, at Socialdemokratiet oftere stemmer sammen med Radikale Venstre end med Dansk Folkeparti på udlændingeområdet.\nOpgørelsen er baseret på en optælling af partiernes stemmeafgivning i Folketinget ved 46 afstemninger på udlændingeområdet inden for det seneste folketingsår.\nArtiklen fik straks Venstre til at kalde en stram rød udlændingepolitik for en illusion, mens udenrigsminister Anders Samuelsens spindoktor mener, at artiklens optælling afslører 'et blufnummer'.\nMen måske tager Venstre munden for fuld? Optællingen viser nemlig også, at Venstre lige så ofte stemmer sammen med Radikale Venstre som med Dansk Folkeparti på udlændingeområdet. Og faktisk har Socialdemokratiet kun stemt sammen med Radikale Venstre én gang mere, end regeringspartierne har. Tallene viser også, at Socialdemokratiet har stemt sammen med regeringen i 41 af de 46 afstemninger i opgørelsen. Det er langt mere end Dansk Folkeparti, der kun har støttet regeringen i 26 tilfælde.\nUdlændingepolitikken vedtages af regeringen og Socialdemokratiet\nMen Venstre-folkenes udlægning af artiklen stemmer ikke overens med det billede, som resultaterne fra de 46 afstemninger tegner af den politiske virkelighed på udlændingeområdet. Det siger Niels Erik Kaaber Rasmussen fra konsulentvirksomheden Buhl & Rasmussen, der er manden bag den analyse, som Altingets artikel bygger på.\nEr konsulent i virksomheden Buhl & Rasmussen.\n"Den tydeligste tendens, når man kigger på de her 46 afstemninger, er, at udlændingepolitikken vedtages af regeringen og Socialdemokratiet. I hele 41 af de 46 afstemninger har Socialdemokratiet været en del af flertallet. Nogle gange er Dansk Folkeparti med, og nogle gange er venstrefløjen med," siger han til TjekDet.\nForklaringen på, at Socialdemokraterne oftere har stemt sammen med Radikale Venstre end med Dansk Folkeparti handler nemlig først og fremmest om, at Dansk Folkeparti ofte går enegang i afstemninger på udlændingeområdet.\n"Dansk Folkeparti stemmer jo helt alene i cirka en tredjedel af alle afstemninger på det her område. Så lige meget hvilket parti, man sammenligner DF med, vil man få en lav grad af stemmelighed. Det får også enigheden mellem DF og S til at se meget lav ud. Og sammenligner man med regeringen, ser det også ud som om, at de ikke er enige med DF på det her område."\nOg netop Dansk Folkepartis hyppige enegang i afstemningerne på udlændingeområdet er faktisk årsag til et andet ret opsigtsvækkende resultat.\n"Hvis man sammenligner, hvor ofte regeringen er enig med Radikale Venstre, og hvor tit regeringen er enig med Dansk Folkeparti, så viser det sig, at regeringen lige så ofte stemmer sammen med Radikale Venstre som med Dansk Folkeparti," siger Niels Erik Kaaber Rasmussen.\nIndholdet af afstemningerne er afgørende\nPeter Kurrild-Klitgaard er professor i statskundskab på Københavns Universitet og en del af Center for Valg og Partier. Han har selv forsket i partiernes stemmeafgivning i Folketinget, hvor han har analyseret data helt tilbage til 1849.\nSkal man afgøre, om en rød eller en blå stram udlændingepolitik er en illusion eller ej, så skal der kigges mere grundigt på afstemningernes indhold.\n"Der er behov for en mere dybdegående analyse af, hvad de enkelte afstemninger handlede om, for alle afstemninger er ikke lige vigtige. Og man bør også se på afstemninger over en længere periode for at danne sig få et bedre indblik i, hvordan partierne agerer på det her politikområde," siger Peter Kurrild-Klitgaard.\nKarina Kosiara-Pedersen, der er lektor i statskundskab på Københavns Universitet og leder af Center for Politik og Partier er helt enig.\nEr lektor i statskundskab på Københavns Universitet og leder af Center for Politik og Partier.\nFoto: Joakim Rohde\n"Der er forskel på politiske beslutninger, så man kan ikke bare sige, at alle afstemninger i Folketinget tæller lige meget. Man bliver nødt til at se på indholdet i det," siger hun om opgørelsen af, hvor ofte partierne stemmer sammen.\nKarina Kosiara-Pedersen peger også på, at det ikke er nok kun at se på, hvem Socialdemokratiet stemmer sammen med. Man er nødt til også at kigge på, hvordan de andre partier stemmer.\n"Hvis DF ofte vælger at stå alene, så er det jo klart, at de andre stemmer mere sammen. Derfor er man nødt til at have alle partierne med i en sådan analyse, hvis man skal have et reelt billede af partiernes ageren på udlændingeområdet," siger Karina Kosiara-Pedersen og giver et eksempel.\n"Hvis Enhedslisten og Dansk Folkeparti begge stemmer imod noget, er det nok af forskellige årsager. For Dansk Folkeparti er et forslag måske ikke stramt nok, mens det for Enhedslisten er for stramt. Og det viser meget godt problemet ved at lægge for meget i partiernes stemmeadfærd i Folketingssalen."\nKarina Kosiara-Pedersen peger også på, at opgørelsen er svær at bruge til ret meget i forhold til, hvordan Socialdemokratiet vil føre udlændingepolitik í fremtiden.\n"Hvis man gerne vil lave en analyse af, om Socialdemokratiet har skiftet kurs på udlændingeområdet, nytter det ikke noget at lave analysen bagudrettet. Denne her opgørelse kigger tilbage, men den siger jo ikke noget om, hvordan Socialdemokratiet har handlet, siden Mette Frederiksens grundlovstale, hvor hun proklamerede at ville føre udlændingepolitik hen over midten efter valget."\nKan man bruge opgørelsen til noget?\n"Ja, man kan sige noget om, hvor stor enighed der er på det her område. Man kan se, hvilke partier der tegner udlændingepolitikken. Og man kan se på, hvilke partier der står sammen og er enige om det meste."\nOg hvad er konklusionen så?\n"At regeringspartierne naturligvis stemmer sammen, og at Socialdemokratiet oftest er med på udlændingeområdet. Og uden at have data lige ved hånden er min vurdering, at det afstemningsmønster meget godt ligner andre områder. Der er tradition for brede flertal på mange områder i Folketinget."\nDansk Folkeparti profilerer sig ved at gå solo\nChristoffer Green-Pedersen er professor i statskundskab på Aarhus Universitet og leder af forskningscenteret Political Parties and Issue Strategies. Ligesom sine to kolleger fra Københavns Universitet mener han også, at man skal passe på med at tolke så hårdt på opgørelsen af afstemningerne, som Venstrefolkene gør i Facebookopslaget.\nProfessor i statskundskab på Aarhus Universitet og leder af forskningscenteret Political Parties and Issue Strategies\n"Man skal altid være påpasselig med at bruge de her afstemningsdata, fordi meget politik på Christiansborg foregår i enighed. Man stemmer om mange ting, men få af dem er meget vigtige. Man skal også ind og se, hvor de store slag står," siger han.\nHan fremhæver også, at enigheden mellem partierne, specielt på det her område, bliver påvirket af, at Dansk Folkeparti arbejder målrettet med at profilere sig som partiet med den strammeste udlændingepolitik.\n"Dansk Folkeparti har behov for at markere sig selvstændigt på det her område, så derfor står de udenfor meget af det, der ellers er et bredt samarbejde om. De vil gerne markere, at de er det mest udlændingekritiske parti, og det gør de så i de her afstemninger."\nVenstre: Vi bekymrer os om udlændingepolitikken\nDet lykkedes TjekDet at fange Venstres politiske ordfører, Britt Bager, mellem to møder, til et kort interview om partiets Facebookopslag.\nHvad mener I med opslaget på Facebook, hvor I skriver, at det er bekræftet, at en stram rød udlændingepolitik er en illusion?\n"Opgørelsen viser jo, at Socialdemokratiet og Radikale Venstre i de fleste tilfælde er enige om udlændingepolitikken. Og det bekymrer vi os om - og den bekymring deler vi med vores følgere på Facebook. Det er for at illustrere, at det er en illusion, at socialdemokraterne vil føre en stram udlændingepolitik," siger Britt Bager.\nOpgørelsen viser også, at Socialdemokratiet i 9 ud af 10 tilfælde stemmer sammen med regeringen på det her område?\n"Uanset, hvad Socialdemokraterne siger, så er faktum, at de skal føre politik med partier, der vil lempe udlændingepolitikken. Og det prøver vi at vise her."\nVenstre har selv stemt sammen med Radikale Venstre lige så ofte, som I stemmer sammen med Dansk Folkeparti. Er det så også et udtryk for, at I fører for lempelig udlændingepolitik?\n"De gange, vi har lempet, har det handlet om at få mere udenlandsk arbejdskraft til landet. Der har Socialdemokratiet og Dansk Folkeparti ønsket en anden vej, og det er jo ikke nogen hemmelighed. Faktum er - og det er uanset, hvordan man laver opgørelsen - at Socialdemokraterne lempede udlændingepolitikken 45 gange, sidst de var i regering. Og vi har vedtaget 89 stramninger. Derfor prøver vi at gøre det klart for danskerne, at uanset, hvad Mette Frederiksen siger, så er det en taktisk udmelding og rent bluff."\nBritt Bager, politisk ordfører (V). Foto: Liselotte Sabroe/Ritzau Scanpix\nNår man ser på, hvor ofte I stemmer sammen med Dansk Folkeparti, er tallet også lavt. Så noget tyder på, at det er DF, der skiller sig ud, og ikke Socialdemokratiet. Og Socialdemokratiet stemmer jo sammen med regeringen i 9 ud af 10 tilfælde.\n"Score eller ej. Det, vi går op i, er, at vi har strammet udlændingepolitkken 89 gange. Og det har virket. Vi har det laveste antal asylansøgere i flere år. Og den politiske virkelighed er, at Mette Frederiksen skal føre udlændingepolitik sammen med fire partier, der ønsker at lempe på det her område."\nDokumenterer opgørelsen jeres pointe om, at en stram rød udlændingepolitik er en illusion, når den ikke tager højde for, hvad indholdet af afstemningerne var?\n"Opgørelsen viser, at Socialdemokratiet og De radikale i de fleste tilfælde er enige om udlændingepolitikken. Og den viser, at det er en illusion, at Socialdemokratiet kan føre en stram udlændingepolitik," fastslår Britt Bager.\nLÆS OGSÅ: Var der bevæbnede sharia-vagter på Rådhuspladsen i København?\nOpdateret 28. sep 2020 - 15:41


The Beatles-musical i Musikhuset Aarhus: Maria Lucia i lesbisk rolle\n18/08/2021 KL. 15:00\nDer er plads til mange former for kærlighed – også den mellem to kvinder – i The Beatles-musicalen "She Loves You", som er en verdensnyhed, der er med i Musikhusets nye sæson.\nMaria Lucia Rosenberg har en hovedrolle i "She Loves You". Den handler om mange former for kærlighed – blandt andet mellem to kvinder. Foto: Joachim Ladefoged\nMusicalmanden Mikkel Rønnow var til stede i Musikhuset i Aarhus, da den kommende sæson blev præsenteret onsdag. 18. august. Han har skabt verdensnyheden ”She Loves You”, der er en nytænkt og hidtil uset form for The Beatles-musical.\n»Beatles fandt ud af, at der findes forskellige former for kærlighed. De rejste som band sammen i syv år og tog turen fra rock and roll med sange som ”She Loves You” til balladerne som ”The Long and Winding Road”,« sagde Mikkel Rønnow.\nDer er før lavet masser af teaterkoncerter, tributkoncerter og shows om The Beatles gennem tiden, men han har som den første i verden fået lov til at plukke i gruppens bagkatalog og bruge det i en musical, der handler om noget andet.\nHistorien tager udgangspunkt i det liv, vi alle lever. De fleste musicals handler om ekstraordinære personer, der oplever noget helt særligt. Men denne her handler om liv, død og kærlighed mellem både unge, midaldrende og ældre. Det er kogt ind til noget helt enkelt og intimt.\nMin karakter er en kvinde, der er glad for piger, og min partner er spillet af Rikke Hvidbjerg. På den måde får vi forskellige farver ind i det her univers, og det passer så godt ind i tiden. Vi tegner det mest nuancerede billede uden at træde nogen over tæerne.\nMaria Lucia Rosenberg, sanger\nMikkel Rønnow mener, at Sony i New York sagde ja til det, fordi hans timing er rigtig, og idéen er god.\n»Sangene og replikkerne kædes sammen på en måde, vi måske ikke er vant til,« uddybede han.\nDe mange former for kærlighed er oppe i tiden i disse år, hvor der er fokus på accept af alle former for køn og seksualitet. Og mens Copenhagen Pride 2021 sætter gang i gaderne i København i denne uge, er prøverne på ”She Loves You” gået i gang.\nAarhusianske Maria Lucia Rosenberg har en af de absolutte hovedroller som en del af et midaldrende par, der består af to kvinder.\n»Min karakter er en kvinde, der er glad for piger, og min partner er spillet af Rikke Hvidbjerg. På den måde får vi forskellige farver ind i det her univers, og det passer så godt ind i tiden. Vi tegner det mest nuancerede billede uden at træde nogen over tæerne,« siger Maria Lucia Rosenberg.\n»Vi er piger, der synger sange, som ellers har været mandsdominerede. Det giver også noget, og så løftes det hele op af et kæmpe symfoniorkester. Der bliver ikke et øje tørt,« lover hun.\nHøjdepunkter i næste sæson\nFallulah og Who Killed Bambi 29/8\nStar Wars-filmkoncert med Aarhus Symfoniorkester 2/9-4/9\n”Atlantis” – Aarhuspremiere 28/9\nMarcus Miller 5/11\nTeitur og Aarhus Jazz Orchestra 21/11\n”Brødrene Løvehjerte” med Det Kongelige Teater 14/1 2022\nAnna Netrepko med Aarhus Symfoniorkester 25/2 2022\n”Frøken Julie” med Bellevue Teatret 15/3 2022\nKammerballetten med kongelige balletdansere 24/4 2022\n”She Loves You” – Aarhuspremiere 29/4 2022\nFor Maria Lucia Rosenberg er Musikhuset et glædeligt gensyn. Det er mindst 10 år siden, at hun sidst har stået på en aarhusiansk scene, og hun glæder sig til at komme tilbage med netop denne nye musical, som ingen kan have forudindtagede meninger om.\n»Jeg er selv med til at udforme min karakter, og det er en stor frihed, men det er også skræmmende, fordi der er så mange valg. Det kræver et tæt samarbejde med de andre medvirkende, for at det hele kommer til at spille sammen,« siger Maria Lucia, der først læste manuskriptet for to uger siden og er i begyndelsen af den store opgave.\n”She Loves You” får premiere i København og kommer til Aarhus 29. april-15. maj.\nHanne Boel synger for første gang på dansk på hendes nye album 'Kopi'. På det fortolker hun 10 nye danske sange af blandt andre Medina og Carl Emil. Foto: Joachim Ladefoged\nDanmarks souldronning, Hanne Boel, var også til stede i Musikhuset for at fortælle om sit nye album, ”Kopi”, der udkommer 3. september, og som hun spiller i Store Sal 15. september.\n»Vi musikere har haft næsten to års pause, og da jeg havde kedet mig længe nok, kastede jeg mig for første gang over danske sange. Jeg har ellers været meget stædig med at synge på engelsk, men nu vil jeg gerne prøve kræfter med det danske,« sagde Hanne Boel.\nHun ville ikke vælge de sædvanlige, men har i stedet fundet 10, som er skrevet mellem 2010 og 2020, fortrinsvis af yngre sangere end hende selv.\n»Dem fortolker jeg, og der er en fraseringsmæssig og sproglig forskel på dem og det, jeg kommer fra,« forklarede hun, ind imellem at hun sang Medinas ”Elsk mig” og Carl Emils ”Frit land”.\nBedre lys og lyd\nSom sædvanligt indeholder Musikhusets nye program internationale stjerner, danske navne og noget nyt og mindre kendt.\nSom noget nyt lancerer huset en jazzklub, der gør det muligt at høre om arbejdet med en koncert, inden man skal opleve den.\nDesuden har foyeren foran Rytmisk og Symfonisk Sal fået en stor opgradering med mere plads, ny bar og nye siddeområder. Og en ombygning af akustikken i Lille Sal gør, at lydoplevelsen til rytmiske koncerter fremover bliver markant bedre.\nEndelig har Musikhusets store Foyer fået en særdeles energivenlig opdatering. Alle 300 PH-lamper i loftet af Foyeren er blevet udskiftet med led-pærer. Det resulterer i en stor energibesparelse i fremtiden.\nDronning Margrethe kommer til Aarhus: Skyder festugen i gang


Funny Story. Nigeria Airways / ebernie.com\nJeg har for nylig fundet en sjov historie, som gjorde mig grine. Jeg har aldrig læst det før. Jeg håber, det vil bringe dig nogle positive følelser og optimisme og forlænge dit liv For dem, der ikke har nogen idé om, hvad jeg taler om, tage et kig på den tidligere artikel med navnet "10 trin til Longevity". Men nu nyde sjov historie.\nGod morgen, mine damer og herrer.\nDette er din kaptajn byde dig velkommen om bord på Nigeria Airway s. Vi undskylder for forsinkelsen i at tage off fire dage, var det på grund af dårligt vejr og nogle overtid måtte jeg sætte i hos bageren. Dette er fly 126 til Lagos.\nLanding i Lagos er ikke garanteret, men vi vil ende et sted i syd. Hvis lykke er i vores favør, kan vi endda landing på din landsby!\nNigeria Airways har en fremragende sikkerhed-rekord. Faktisk vores sikkerhedsstandarder er så høje, at selv terrorister er bange for at flyve med os! Det er med glæde, jeg meddele, at fra i år over 50% af vores passagerer har nået deres destination.\nHvis vores motorer er også støjende for dig, på anmodning passager, kan vi arrangere at slå dem ud!\nFor at gøre din frit fald til jorden behageligt og mindeværdigt, vi serverer gratis Bongo te og Okin kiks!\nFor vores ikke-så-religiøse passagerer, er vi det eneste flyselskab, der kan hjælpe dig med at finde ud af, om der virkelig er en Gud!\nVi beklager at måtte meddele dig, at dagens in-flight film ikke vil blive vist som vi har glemt at registrere det fra fjernsynet. Men for vores film buffs, vil vi flyve lige ved siden af Air Barka, hvor deres film vil være synlig fra højre side af kabinen vinduet.\nDer er ingen rygning tilladt i denne flyvemaskine. Enhver røg, du ser i kabinen er kun varslingssystemet på motorerne fortæller os at sætte farten ned!\nFor at fange vigtige vartegn, vi forsøger at flyve så tæt som muligt for den bedste udsigt. Men hvis vi går lidt for tæt på, lad os vide.\nVores entusiastiske andenpilot til tider flyver lige gennem skelsættende!\nKindly blive siddende, holde din plads i en oprejst position for start og fastgør din set-bælte. For dem af jer, der ikke kan finde en sikkerhedssele venligt fastgøre din egen bælte til armen af din plads ... og for dem af jer, der ikke kan finde en plads, skal du ikke tøve med at komme i kontakt med en stewardesse, der vil forklare hvordan man fastgøre dig selv til din kuffert.\nNYD Nigeria Airways!\nFunny Jul Stories\nSøde billeder af Funny Creatures Del 1


CORONAGUIDE til sommerens fester: Sådan må du holde bryllup, fødselsdag og studentergilde | Indland | DR\nCORONAGUIDE til sommerens fester: Sådan må du holde bryllup, fødselsdag og studentergilde\nEn fest kan afvikles vidt forskelligt, alt efter hvor du holder den.\nDer må være op til 500 gæster til private fester på restauranter, cafeer og hoteller. (© ColourBox)\n9. jun 2020 opdateret 11. jun 2020\nLempelsen af forsamlingsforbuddet betyder, at vi nu kan samle os 50 mennesker på samme sted uden at få stukket en bøde i hånden. Fra 8. juli må vi være 100.\nOg så er der indført retningslinjer for arrangementer som bryllupper, konfirmationer, fødselsdage og lignende, så man kan samle sig op til 500 mennesker - så længe arrangementet bliver holdt på en restaurant, café eller bar.\nMen der gælder forskellige regler for, hvordan en fest kan forløbe, alt efter hvor festen bliver holdt.\nFor at undgå gentagelser kan det slås fast med det samme: Sundhedsstyrelsens anbefalinger om at holde en meters afstand, nyse og hoste i ærmet, vask hænder og bruge håndsprit, og undgå kys, kram og håndtryk gælder under alle omstændigheder.\nMen hvordan må man så holde en fest - eller et arrangement - hen over sommeren med de anbefalinger in mente? Vi giver dig overblikket her.\nOverblikket er opdateret den 11. juni efter en politisk aftale, der betyder, at fester holdt på restauranter, hoteller eller cafeer ikke længere har et fast lukketidspunkt.\nPå restaurant, bar eller café\nSundhedsstyrelsen opfordrer til, at sidste omgang bliver sat på bordet klokken 23. (Foto: Edward Olive fotografos de bodas © colurbox)\nSkal det være en stor fest målt på antallet af gæster, er en restaurant, bar, café eller et hotal stedet at gøre det.\nHer må man nemlig være op til 500 personer. Det høje antal deltagere har dog sin pris, for det forudsætter, at gæsterne primært sidder ned.\nAnbefalingen fra Sundhedsstyrelsen lyder, at man bør stoppe udskænkning af 'stærke drikke' fra klokken 23. Det gav efter de gamle regler en hel time til at skylle den sidste drink ned, eftersom festen skulle lukke og slukke klokken 24.\nDer er dog blevet indgået en politisk aftale, så der ikke er regler for, hvornår festen skal slutte.\nLæs også:Fester får lov at fortsætte hele natten: Ny aftale ophæver midnatsregel\nHave eller bolig\nPolitiet blander sig ikke i, hvor mange mennesker der er i en privat have eller bolig. (Foto: Lars Havn Eriksen © Scanpix)\nHar du ikke noget imod opvask, er det værd at overveje, om du skal holde festen i egen have eller bolig. Altså såfremt det kun er beboerne i boligen, der har adgang til den eller den tilstødende have.\nHer er det lovligt at forsamles så mange mennesker, man har lyst til - og ikke mindst til så langt ud på natten, gæsterne nu engang kan holde sig vågne, og så længe ordentbekendtgørelsen bliver overholdt.\nDet anbefales dog fortsat, at man maksimalt forsamler sig 50 personer ad gangen.\nGårdhave til lejligheder\nModsat haver, som beboere fra én bolig råder over, er der regler for en gårdhave, der hører til en boligforening. (Foto: PEDERSEN MIKKEL BERG © Scanpix)\nBor du i lejlighed og blev glad over, at hele årgangen fra gymnasiet eller studiet, kan samle sig i gården, bliver du skuffet nu. I hvert fald hvis årgangen tæller mere end 50 personer.\nMens haver og boliger er undtaget fra forsamlingsforbuddet, gælder det fortsat i haver eller gårdhaver, som beboere fra flere boliger har adgang til.\nHvis du skal holde fest i gårdhaven må I altså maksimalt være 50 personer. I selv - og naboerne - bestemmer, hvornår der skal lægges en dæmper på festlighederne, mens I selvfølgelig overholder ordensbekendtgørelsen.\nOffentlig park, strand eller lignende\nLoftet på 50 personer i samme forsamling gælder i parker. (Foto: Philip Davali © Philip Davali)\nI de helt offentlige parker, på strande og lignende gælder de samme regler som for gårdhaver.\nDet vil sige maskimalt 50 mennesker i samme forsamling. I princippet kan I blive ved, så længe, I orker, mens I respekterer andre dele af loven. Hvis området låses af på et tidspunkt, skal det naturligvis også respekteres.\nFestlokaler og forsamlingshuse\nForsamlingshuse er åbne igen i forbindelse med fase 3 i genåbningen af Danmark. (Foto: Christian Lindgren © Scanpix)\nDet bliver også muligt at holde private fester i lejede festlokaler som i for eksempel forsamlingshuse, selvom der er flere end 50 personer til stede.\nPræcis hvor mange, der kan tillades, er DR torsdag den 11. juni ved at afklare med Justitsministeriet.\nForudsætningen for, at der kan være flere end 50 mennesker i festlokalet, er, at deltagerne primært sidder ned.\nHvad koster det at trodse?\nDet er en dyr affære, hvis du ikke overholder forsamlingsforbuddet. Politiet kan give en bøde til hver person i en forsamling, der er større end 50 personer. Den bøde løber op i 2.500 kroner per næse.\nHvis det er en virksomhed, der ikke overholder krav om afstand og at have håndsprit eller håndvask tilgængelig, koster det mellem 10.000 og 40.000 kroner, alt efter hvor stor virksomheden er.\nOverholder virksomheden ikke krav om afstand, håndsprit og så videre, lyder bøden som udgangspunkt på 3.000 kroner.


Livet på Vestegnen: Kort uge i vente\nJeg er heldig. For jeg skal ikke arbejde på torsdag, da det er helligdag. Og jeg har fri på fredag (arbejdet har lukket, så vi skal holde fri). Det er jo ikke alle jobs, hvor man er heldig at have fri både torsdag og fredag, men jeg er. Dermed er der en kort uge i vente for mig. I dag og i morgen på job og onsdag på skolen. Og så en lang weekend.\nI går kom foråret vist - og det tager virkelig fart nu med de manglende blomster. Det er lidt, som om det hele er sprunget ud i går. Min allergi er også kommet i gang. Birkepollen er eksploderet i denne weekend. Søndag var helt slem, fordi jeg ikke var kommet i gang med medicinen i tide. I dag er lidt bedre og jeg håber, det bliver en kort sæson (nu alt andet ligesom også er forsinket).\nSæsonen for jordbær må dog gerne være lang - elsker jordbær\nIndsendt af Birgitte B kl. 16.18\nEtiketter: Arbejde, Forår, Livet i almindelighed, Weekend\nDorte 2. maj 2016 kl. 17.33\nÅh ja, friske jordbær glæder jeg mig til. Nyd din korte uge og vejret ikke mindst. Kram herfra\nBirgitte B 3. maj 2016 kl. 13.19\n@Dorte - disse jordbær smagte ikke rigtig af noget. Glæder mig til de er fulde af sol i smagen. Kram\nChristina 2. maj 2016 kl. 18.05\nDejligt med en kort uge, jeg er også en af de heldige - lang weekend onsdag kl. 12 :-)\nHåber ikke din allergi driller alt for meget. Jeg glæder mig ikke til græspollensæsonen starter.\n@Christina - jeg har efterhånden al slags pollen-allergi, så jeg er også på græs-holdet, suk... Kh. Birgitte


OZ3EDR - EDR Struer afd. - Velkommen til OZ3EDR\nDu er her: Velkommen til OZ3EDR\nNyhederne læses selvfølgelig på edr.dk\nAfdelings-stoffet er flytte fra OZ til EDR.dk. Så de sidste nyheder finder du selvfølgelig her\nÅrets store begivenhed i Resen\nSøndag den 14-10-2018 er der RADIOEVENT i Resen\nTidligere radioforhandler Viggo Kristensen holder officiellet indvielse af hans store radiosamling som nu er flyttet til Resen gamle skole. I den forbindelse holder OZ3EDR åbenhus mellem kl. 12:00 og kl.17:00. Kig forbi og se de mange arangementer der i den gamle skole og skolegården, samt i OZ3EDRs lokaler.\n12:00 13:30 pølsevognen er å¨ben i skolegården\n12:00 - 15:30 Kræmmermarked i skolegården og i den gamle skole\n13:30 - 14:30 Udstillingen af Viggos radioer er åben\nog meget mere. se det officielle program her\nField -Day 2018\nField-Day er nu overstået. Det var en af de bedre, med mange fremmødte og fantastisk vejr. Godt humør og fine forhold til opsætning og nedtagning, af antenner gjore det hele meget sjovere. Tak til alle der var med til at gøre week-enden til en god oplevelse. STOR tak til Lise Sølvsten for igen i år at levere frikadeller til de sultne munde. Billeder findes under gallery.\nSeptember nærmer sig og det gør årets fiel-Day aktivitet også. OZ3EDR vil som sædvanlig være at finde på "Grise tå Odde" i Oddesund, med den sædvanlige setup den 1-2 september. vi mødes i Resen lørdag kl 9:00 og læsser udstyret.\nSæt kryds i kalenderen den 14 oktober.\nHvorfor nu det, jo da bliver der et brag af et arangement i Resen. Viggo Kristensen, Bremdal Radio, har fået flyttet hans store samling af radioer til pavelionen som ligger bag den gamle skole i Resen. Her bliver der lavet permanent udstilling.\nÅbningen af udstillingen makeres med et stort arangement, hvor der b.la. vil være rigtig mange medlemmer af klubben for radio samler, som vil købe/sælge/bytte udstyr. desuden vil der være en form for kræmmermarked/bagagerums marked, hvor der vil være mulighed for at erhverve sig en radio eller to af ældre dato, der vil nemlig være mulighed for at dublette og andet overskydende materiel sælges/bortgives. OZ3EDR vil samme dag holde åben hus i vores lokaler. Nærmere information og program senere.\nVi starter efter ferien torsdag den 16-8 kl. 19:00\nsom det første i dette halvår , skal vi igang med planlægningen af årets Field Day\nJeg håber der er opbakning til dette fantastiske arangement igen i år. Vi vil som sædvanlig køre fra Grisetå Odde og som noget nyt vil vi prøve om vi kan få gang i noget digital kommunikation, som f.eks. FT8\nSommerudflugten er nu kun et minde, men et rigtig dejligt minde. Udsigten over Grynderup sø var fin, Rundturen med blind Guide på Fur, var sublim, kaffen på havnen, var medbragt, så kvaliteten var selvfølgelig uovertruffen. Bøfferne på Fur færgekro var en fin afslutning på dagen. Der er kun at sige en ting til dem af jer der ikke var med ”SYND” Vejrguderne havde Hjalmer også haft forbindelse til og det må også siges, at være lykkedes til UG. Stor tak til Hjalmar og Inger for en vel tilrettelagt dag. (Billeder kommer senere)\nUdflugten går i år til limfjordsøen Fur, og afvikles efter følgende program:\nAfgang fra klubben kl.09:30\nHerfra køres over vest Salling via Glyngøre til rastepladsen på nordsiden af Grynderup sø.\nHer mødes alle deltagere kl:11:00, hvorefter frokosten indtages i solskin og med sø udsigt.\nOpbrud kl:13:00 hvorefter vi kører til Branden færgeleje for at nå overfarten kl.13:30 eller 13.45\nKl.14:00 står rundviser John Brian Bertelsen klar på havnen og med et lift i en af vore biler og en mikrofon i hånden kan guide os på en 2 timers rundtur på Fur. Der vil være flere stop undervejs.\nkl.16:00 vil vi være tilbage på havnen og der er nu et par timer til en kop kaffe og en snak, eventuelt et besøg på museet (fossiler) eller blot slentre omkring før vi kl:18.00 slutter dagen med fællesspisning på Fur færgekro\nVelmødt og husk snarlig tilmelding……HUSk 2M radio ( til den guidede rundtur)\nDer afholdes generalforsamling i OZ3EDR den 24-5-2018 kl.20:00\nDagsorden i følge vedtægterne, (kan ses på siden)\nForedrag i Febuar\nRigtig godt besøgt og efter hvad jeg har hørt et rigtig godt foredrag. Stor tak til Lars OZ1BXM for dette. Hvis du ikke var med til foredraget, kan du se 1BXM powerpoint her: http://oz1bxm.dk/amatorradio_via_satellit.pdf\nForedrag om Amatør satelitter\nOZ1BXM, Lars Pedersen, Holder foredrag torsdag den 22-2-2018 kl 20:00 i klubbens lokaler.\nDu kan læse mere om OZ1BXM på hans hjemeside; www.oz1bxm.dk\nOZ1BXM Lars, vil fortælle om følgende:\n- Satelitternes historie\n- Hvilke satelitter er i drift idag\n- Hvordan lytter man til dem ?, Ant. rotor, kabel, transciver, frekvendser, tidspunkter, banen\n- Hvordan sender man over dem, tranciver, uplink/downlink, FM/SSB, dobler skift, - Andre slaks - - satelitter, geostationær, GPS, industri mv.\nOZ1BXM Lars fil forsøge en demo hvis muligt. Af hensyn til mængden af kaffe der skal brygges, vil vi gerne have en tilmelding på oz3edr@gmail.dk, alle er velkomne.\n10M Nac test 2017\nHoldet bag OZ3EDRs 10M NAC test, 1.torsdag i hver mdr. har i 2017 opnået rigtig fine resultater. Det blev til en samlet 3. i testen, og en 2. plads i CW. Stor tak til OZ1GAX, Karsten og OZ6GZ Niels Ove. Diplomerne kan ses under Gallery\nField Day 2017 Diplomer\nOZ3EDR Har modtaget Diplomer for deltagelse i Field day 2017, Som det ses her fik vi en flot samlet 3 plads. Alle diplomer kan ses her\nJuleafslutning i OZ3EDR\nTorsdag den 21-12, er der juleafslutning i OZ3EDR, med Hjalmars gløg og pebernøder. Mød op til denne årets sidste klubaften. Var du ikke med til julefrokosten/jubilæums festen, og fik dit jubilæums krus, så kom til Resen på torsdag og få den der den er rigtig flot.\nVi starter på et nyt, år torsdag den 11-1-2018\nOZ3EDR på julemarked\nSom noget helt nyt har OZ3EDR deltaget i Resen Friskoles julemarked. vi havde en stand med en god gammeldags Arkade spil, selvfølgelig bygget i "ny udgave" til formålet af Jesper Kjær. Den er så vidt vides lavet med en "Rasberry pie" Der var fint fremmøde til julemarkedet, og Henning og Jesper fik da talt med mange om hvad det er være radioamatør og hvad vi laver i OZ3EDR. Stor tak til Henning, Jesper og Karen for at tage det store slæb med at lave og bemande standen.\nFlerre billeder findes under gallery, julemarked 2017\nVeloverstået julefrokost og jubilæumsfest\nDet var en rigtig god fest, med masser af rødkål. Der var fremmødt mere en 30 gæster til denne fest aften, som traditionen tro blev afholdt i Resen sognegårds lokale. Det var en ny "kogekone" som stod for menuen i år. Stor ros til hende for dejlig mad. Der blev som sædvanlig afholt bingo over de indkomne gaver. Alle fik en lille gave med sig hjem, håber at det var noget der kunne bruges. I forbindelse med OZ3EDRs 70 års jubilæum havde foreningen indkøbt et krus med tilhørende call sign til alle medlemmer i foreningen. De fremmødte medlemmer fik kruset udleveret til festen, skulle du være en af dem som ikke var med er det muligt at hente dit krus i klubben. Tak til Hjalmar for det store arbejde med at få etableret nogle festlige rammer for årets julefrokost.\nTak til OZ6GZ for billeder, flere kan ses her\nOZ3EDR holder 70 år's jubilæums fest sammen med dette år julefrokost .\nLørdag d-25-11-2017 i Resen Sognegård.\nTilmeldings sker på mail til OZ3EDR, eller på listen der ligger i afdelingens lokaler.\nGå ikke glip at dette brag af en fest.\nRM mødet 2017 er nu overstået og det må siges at være en af de bedste møder i mange år. Hvorfor nu det, jo for det første blev mødet afviklet i en meget positiv ånd, alle var enige om at der skulle ses fremad og ikke baglæns, som en udtalte "det er svært at køre bil når man sidder og kigger ud af bagruden". For det andet fordi RM viste at det er dem der bestemmer og at de turde tage teten. RM har for nuværende ikke vedtaget et af de vedtægts forslag som var indkommet. Man vedtog at EDR overgår til et 1.kammersystem på basis af OZ1EYZ og OZ1FDHs forslag til nye vedtægter, det blev vedtaget med 20 stemmer for og 3 imod. RM vedtog også at der skal arbejdes videre med vedtægts forslaget. Der skal laves nogle tilretninger og der skal lave en forretnings orden. Til dette arbejde blev der nedsat en arbejdsgruppe bestående af, OZ1FDH, OZ1EYZ, OZ9VA, OZ3ZU, OZ7ABM OG OZ1IKY. Disse personer skal nu lave tilretningerne og sende dem til hørring blandt RM og medlemmerne. Der er afsat 2 mdr. til dette arbejde, således at de nye vedtægter kan vedtages inden nytår. Læs mere og følg med i debatten på EDR.DK\nNyhedsbrevet fra OZ3EDR\nSom noget nyt er OZ3EDR begyndt at udsende et nyhedsbrev til alle der måtte ønske det. De nyhedsbreve som allerede er udsendt ligger også her på hjemmesiden under menuen "Nyhedsbrev", skulle du ønske at få den tilsendt på mail automatisk, så send en mail til oz3edr@gmail.com med kontaktoplysninger, så vil du automatisk modtage nyhedsbrevet i din mailboks.\nField Day 2017 (Opdateret)\nFieldday 2017 er nu godt overstået (mandag d. 4-9-2017)\nDet har været en fantastisk week-end, vejret viste sig fra noget nær det mest sommerlige det har været hele August, der var masser af gode radioamatør kollegaer, der var ok forholde på de fleste HF bånd, der var en hel del besøgende, der var rigelig kage, ( tak til Henings,OZ4XF's kone for drømmekage og æblekage, tak til Kristian for wienerbrød lørdag nat) Lise Sølvsten have traditionen tro lave RIGELIG med frikadeller som bare smagte formidable i solskinnet. Kæmpe tak til hende for dette store arbejde.Uden frikadeller dur heltene ikke.\nKort sagt en fantastisk week-end, STOR TAK til dem som var med til at gøre dette muligt.\nDer er billeder fra Fieldday 2017 under "Gallery" tak til fotograferne Karen OZ2KJK og Karsten OZ1GAX for deres bidrag til billederne.\nHUSK Field day den 2-3 september på Grisetå odde.\nVi vil igen i år være at finde til Field Day på Grisetå odde med det sædvanlige setup. Har du lyst til at være med så kig endelig forbi,der er altid plads til en operatør eller en hjælpende hånd\nSå er vi igang igen efter sommerferien, Håber at alle har haft en rigtig god "radioaktiv" sommer.Det er ihvertfald ikke vejrets skyld hvis du ikke har fået kørt noget radio i løbet af sommeren. Vejret har da været "strålende". Vel mødt til alle.\nBilleder fra sommerudflugten 2017 findes under Gallery\nFotografen er OZ6GZ Niels Ove\nSommerudflugt er Lørdag 1-7-2017. Turen går til Seawar Museum i Thyborøn, der efter går turen rundt i vestjylland.\nProgram til sommerudflugten 2017\n10:00 Afgang fra Resen\n11:00 Guidet rundtur på Sea War Museum i Thyborøn\n12:00 Den medbragte frokost indtages, i tilfælde af regnvejr bruges SWM lokaler\n14:30 Guidet rundvisning i den nybyggede Thyborøn kirke\n15:00 Der køres fra Thyborøn via Harboøre, Vrist, Vejlby Klit, Strande, Ferring til Bovbjerg. Undervejs skal kaffen nydes :)\nEndelig køres der via Rammedige, Ramme og Lomborg til Vilhelmsborg kro hvor vi ender kl. ca. 18:00 og spiser en Schnitzel.\nEDR 90-års jubilæumskrus\nDet er nu muligt at bestille et rigtig flot jubilæums krus på EDR-forlag.dk\nPrisen er 50Kr + forsendelse\n(kan også afhentes på jubilæumsdagen den 19-8-2017)\nKruset leveres med dit kaldesignal tryk på siden.\nJeg kan også medbringe fra Odense til Struer, (OZ1DCZ, Carsten)\nOZ3EDR afholder licensprøve\nPrøven afholdes i foreningens lokaler\nLørdag den 24-06-2017 kl 10:30\nEfter veloverstået prøve, vil foreningen have tændt grillen og være klar med en pølse, samt rundvisning i foreningens lokaler for dem som ikke kender stedet.\ntilmelding til prøven skal ske via.\nFormandens beretning Her, Referat fra generalforsamlingen her\nder afholdes ordinær generalforsamling torsdag den 18-5 2017, kl:20:00\ni klublokalerne på Resen skole, Markholmvej 3, 7600 Struer\nForslag skal være bestyrelsen i hænde senest torsdag d. 11.maj 2017.\nAmatørtræf i Kreds 7\nØster Vildsund færgekro, Lørdag den 25 febuar 2017\nIndlevering af efekter fra kl 9:00\nAuktionen starter kl 10:30\nSe også invitation i sidste nr. af OZ\nEDR medlemsmøder i region midt\nLørdag d. 4 marts 2017 kl. 13.00 Industrivej 12, Rodelund, 8653 Them\nDet er i silkeborg afdelingens nye lokaler\nBeretning om hovedbestyrelsens arbejde.\nAftale om næste møde, tid og sted.\nEDR har fået ny hjemmeside\nEdr er gået i syperspace med et nyt hjemmeside design, det er super flot lavet og under mottoet " EDR.DK, noget vi giver til hinanden"\nHusk at du skal oprette dig som bruger for at du kan deltage i alle løjerne. Tag godt imod dette fantastiske flotte setup, brug noget tid på at studere siderne, der er rigtig meget .\nA Hobby for the 21st Century to the RSGB\nDet Engelske RSGB har lavet en video om vores fantastiske Hobby, den varer ca 5 min, men giver et fint intro til "verdens bedste hobby"\nArtikkel af OZ8LE\nOZ8LE Erick Lykkegård, har begået den fantastiske artikkel:\nAntennens udstrålingsmodstand-hvad er det for en størrelse.\nDen giver en fysisk forståelse af hvad der skaber en antennes udstrålings modstand.\nErick har meget velviligt givet lov til at offentligøre artiklen, læs den det er virkelig spændende læsning.\nSiden er sidst opdateret den 08-8-2018


Børn, unge og voksne varmer op til generalforsamling i Vilstrup UIF Foto: Vilstrup UIF\nHvis det er et kvalitetstegn, at småbørnsforældre siger ”gør det igen til næste år!”, når familien går hjem efter tre timers generalforsamling, så har sønderjyske Vilstrup UIF ramt rigtigt.\nDe seneste to års ordinære generalforsamlinger har nemlig ikke været helt ordinære. For VIUF har sat sig for at holde familievenlige generalforsamlinger. I år med floorball, bowls og en 17-årig forslagsstiller.\nNår børnene kommer, så kommer børnefamilierne også.\nMette Laustsen, VUIF\n”Det første år havde vi sat som mål, at børnene skulle blive, og alle var med til slut. Klokken 12.30 gik de hjem. I år kunne vi glæde os over, at en ung fyr stillede forslag om aktiviteter for unge i weekenderne,” siger Hanne Lene Haugaard, formand for Vilstrup UIF.\nmorgenkaffe og hjemmebagte boller\nen time i hallen med spil og leg\nslideshow fra årets begivenheder\nde formelle punkter med regnskab, budget og valg\nhot dogs til alle\nFra hverdag til lørdag\nTidligere har VUIF brugt den klassiske model med generalforsamling en aften midt i ugen. Men efter bestyrelsen er blevet opsat på at få børn og unge med, har de lagt seancen en lørdag formiddag.\n”Vi starter kl 9.30 nede ved Næsset Sport og Natur (det lokale idrætscenter, red.) med hjemmebagte boller, kaffe og en sang. Efter morgenmaden går vi i hallen til en times opvarmning, spil og lege,” fortæller Mette Lausten, sekretær i VUIF.\nFra beretning til slideshow\nDerefter går alle voksne og børn tilbage til den ordinære generalforsamling\n”Det plejer at være sådan, at hver afdeling kommer med en beretning. I år havde vi lavet et slideshow med billeder og kommentarer. Det var meget børnevenligt, for børnene kunne jo se sig selv,” siger Mette Lausten og tilføjer:\n”Det er en god måde at gøre det på, for det kan være træls at skrive beretning.”\nI stedet er der nu en skriftlig beretning, som blev lagt på foreningens hjemmeside og sendt til sognebladet.\nIntro til foreningsliv\nUnder de formelle punkter med regnskab, budget og valg kan børnene gå i hallen eller blive, som de har lyst til.\nLæs om foreninger som en minimodel af det store demokrati i "Foreningen er en super model."\n”Det er en god måde at blive introduceret til foreningsarbejde på. Børnene har godt af at se, hvordan praksis kører. De syntes, det var sjovt, og et par af dem blev under hele arrangementet,” siger Mette Lausten og tilføjer endnu en pointe:\n”Når børnene kommer, så kommer børnefamilierne også. Det betyder, at der kommer andre end dem, der plejer at komme.”\nSom afslutning er der hotdogs til alle.\n»Meget simpelt, men rigtig fint. Vi bruger en formiddag på det, og har så resten af weekenden til familien,« siger Mette Lausten.\nMere om generalforsamling og bestyrelsesarbejde


Stillingsopslag - barselsvikariat - Billund Kommune\nStillingsopslag - barselsvikariat\nBillund Kommunes Museer søger Museumsinspektør for nyere tid.\nSom museumsinspektør for nyere tid har du ansvaret for arbejdet med museumslovens fem søjler: indsamling, registrering, bevaring, formidling og forskning inden for museets tre ansvarsområder som er: nyere tids landbrugshistorie, industrihistorie og turisme. Dette arbejde sker i tæt samarbejde med museets øvrige medarbejdere og ledelse. Du vil også få ansvaret for museets kapitel 8 arbejde.\nDu har stærke udviklings- og formidlingskompetencer, da du vil komme til at indgå i projektarbejdet omkring etableringen et nyt Museumscenter ved museumsgården Karensminde.\nBillund Kommunes Museer samler i løbet af de kommende år alle vores aktiviteter i det nye Museumscenter Karensminde. Målet med det nye museumscenter er, at det skal præsentere museets fagområder og matche museets vision og strategier gennemnytænkende og innovative løsninger. Der skal derfor arbejdes med planløsninger for både inde – og udearealer og der skal projekteres med plads til blandt andet administration, publikumsbetjening, udstillinger, særudstillingslokale, værksted, foredragssal, p-pladser, nyt magasin og skoletjeneste.\nVi har behov for opbyggelse af viden både i form af indsamling, skabelse af overblik og ny forskning omkring vores faglige ansvarsområde; Turisme. Dette arbejde vil endvidere betyde dannelse af stærke samarbejder med eksterne organisationer, universiteter, andre museer og private aktører og virksomheder.\nDit primære arbejdssted bliver Magion Biblioteket, Tinghusgade 15, 7200 Grindsted, hvor museets administration har til huse. Da vi har magasiner og udstillingssteder spredt over vores ansvarsområde, så må du forvente skiftende arbejdssteder og kørekort er desuden en nødvendighed.\nSom museumsinspektør for nyere tids vil du få ansvaret for:\nMuseets arbejde med de fem søjler\nIndsamling af viden og forskning i turismehistorien i Billund Kommune\nIndgå i projektgruppen vedrørende det Nye Museumscenter Karensminde\nStærkt sammenspil med museets medarbejdere omkring samlingen og magasinerne\nDu er cand.mag. i historie eller lignende\nDu har dokumenterede resultater inden for forskning\nDu har stærke samarbejds- og relations kompetencer\nDu vil få udfordrende og varierende opgaver, som du vil have mulighed for at udvikle og præge både selvstændigt og i samarbejde med kollegaer\nEn hverdag med mange spændende arbejdsopgaver og samarbejde med mange forskellige grupper og mennesker\nStillingen er et barselsvikariat og tidsbegrænset til d. 30. september 2018, men med mulighed for forlængelse.\nOle Bisbjerg, leder af Biblioteker, Borgerservice & Museer på tlf. 72131480


Vitamin b12 og veganere\nHvad er vitamin B12, og hvad er det til?\nVitamin b12, hvis videnskabelige navn er Cobalamin, er ansvarlig for at beskytte og beskytte neuroner og røde blodlegemer.\nDet er også til stede i celleoverførsel og tjener til oprettelse af DNA. Det er et livsvigtigt næringsstof, og dets mangel kan forårsage alvorlig skade på kroppen og helbredet.\nDet er et af de 8 medlemmer af B-vitaminfamilien.\nSom andre basiske næringsstoffer som jern og folsyre, skal vitamin B12 altid holdes inden for grænser. Disse værdier spænder fra 200 til 900 picogram pr. Ml blod.\nLær om symptomerne på lavt vitamin B12, samt hvordan man forbruger det.\nLavt vitamin B12 og dets symptomer\nSymptomerne på lavt vitamin B12 i kroppen er ret stærke, og i modsætning til jernmangel eller jernmangelanæmi har lav b12-anæmi mere drastiske konsekvenser. Men på samme tid er der så mange symptomer på dets mangel, at det i mange tilfælde kan opdages tidligt og et forsøg på at afhjælpe eller vende situationen.\nProblemet er, når symptomerne på mangel eller lavt vitamin B12 ikke opdages, da de kan forårsage alvorlig skade i organismen.\nPå den anden side kan dens mangel også udløse en anæmi på grund af dens anvendelighed i oprettelsen af røde blodlegemer.\nDe vigtigste symptomer på mangel på b12 er:\npludselige humørsvingninger eller konstant dårligt humør.\nOgså kronisk træthed, selvom dette også kan være relateret til anæmi eller andre mangler.\nVitamin b12, hvad er de fødevarer, hvor det findes eller indeholder det?\nVitamin b12 er til stede i mange fødevarer af animalsk oprindelse, såsom indvolde hos pattedyr, hovedsageligt lever, skaldyr (især muslinger og muslinger) og animalsk kød generelt.\nVitamin b12 findes også i fødevarer, der indeholder det, skønt i mindre grad, såsom æg, mælk og mejeriprodukter (ost, yoghurt osv.), Alle produkter af animalsk oprindelse.\nDet er ikke naturligt til stede i nogen mad, der er af planten oprindelse, derfor bør veganere (da vegetarer kan konsumere det i æg og mejeriprodukter) forbruge produkter kemisk beriget med vitaminet eller gennem kosttilskud, piller eller injektioner.\nDer er altid kontroversen omkring plantemad, der angiveligt indeholder b12 (bryggergær, spirulina, miso osv.), Men det har vist sig, at enten de ikke bærer det (i tilfælde af bryggergær og miso), eller det er ikke assimilerbar (i tilfælde af spirulina).\nUanset hvad er der også mange fødevarer, såsom morgenmadsprodukter, beriget med vitamin B12, hvor det tilsættes kemisk.\nSpirulina er b12 gratis\nEn af de mange kontroverser omkring dette vitamin er tilstedeværelsen af b12 i spirulina.\nDet er vist, at selv om det indeholder vitaminet, er det ikke den type b12, der kan assimileres af mennesker. Derfor tjener det ikke som et vitamin B12-supplement til konsum, på trods af at det har mange andre fordele og er et fuldt anbefalet tang både for veganere og vegetarer og for alle, der vil drage fordel af denne mirakuløse superfood.\nMen nej, spirulina har ikke b12. I det mindste ikke for vores nyttelighed.\nVitamin b12 og veganere eller vegetarer\nEn yderligere kontrovers omkring dette essentielle næringsstof for sundheden er, om det altid er nødvendigt at tage kosttilskud, eller hvis dets mangel og mangel kun er til stede i den veganske og vegetariske kost.\nDer er teorier for enhver smag og behov. Men der er også seriøse data, der betyder, at vi i det mindste kan drage velinformerede konklusioner.\nTil at begynde med skal det bemærkes, at b12-mangel er til stede som et sundhedsmæssigt problem hos mange mennesker, der hverken er vegetar eller veganer.\nDu kan også være interesseret i .. Ergonomisk bære- og babymad\nFra denne forudsætning kan vi derfor sige, at manglen på b12 er et udbredt problem. Der er mennesker, der af forskellige grunde ikke kan assimilere dette vitamin, eller som på grund af skadelige vaner, såsom alkoholisme, hæmmer dets absorption eller har ødelagt organerne, der opbevarer det.\nDerfor kan mennesker med manglende evne eller problemer med at absorbere dette næringsstof lide et alvorligt fald i dets niveauer i deres krop, og de skal forbruge det syntetiseret, enten med b12-tilskud alene eller gruppe B-vitaminkomplekser. såsom dem, der inkluderer vitaminer B12, B6 og B1. Der er også mulighed for direkte indsprøjtning af vitaminet, altid med en professionel doktorgrad eller kandidat og i et medicinsk center.\nVeganere kan lide under dens mangel, og det er grunden til, at mange tager vitamin B12-kosttilskud, især i sublinguale piller. Disse påføres direkte under tungen, hvor næringsstoffer ser ud til at nå blodet hurtigere.\nSelvom vegetarer ikke altid er med på listen, er det ikke mere sandsynligt, at dette vitamin er lavt i f.eks. Omnivorer. Husk, at vegetarer generelt er mennesker, der er interesseret i deres helbred og de næringsstoffer, de spiser. Hvis de regelmæssigt spiser mejeri og æg, bør de ikke frygte et problem på grund af mangel på vitamin B12.\nDer er også teorier, ikke så bekræftede, som forsvarer tanken om, at mennesker, ligesom pattedyr, der ikke spiser dyr eller afledte produkter, skal skabe vores eget vitamin B12. Derfor, ifølge denne teori, hvis køer, der bare spiser græs, genererer vitamin B12, kunne vi kun gøre det ved at indtage grøntsager og takket være mavesaft. I øjeblikket er der ingen seriøs undersøgelse i denne henseende, selvom forsvaret af denne teori kommer fra nogle kvalificerede læger og ernæringseksperter.\nVitamin B12 høj eller overskydende\nHøjt eller overskydende vitamin B12 forekommer, når det findes i mængder, der er over normale og nødvendige i blodet. Dette kan føre til mange problemer, især polycythæmi og kronisk myeloide leukæmi, hvor sidstnævnte opstår, når knoglemarven fremstiller flere hvide blodlegemer end nødvendigt.\nIngen af de lidelser, der er relateret til overskydende vitamin B12, har at gøre med den høje andel af det i fødevareforbruget. Dette er umuligt, da disse typer næringsstoffer, der drager fordel af kroppen, sjældent kan overskride deres mængde gennem forbrug.\nDerfor skabes problemer med overskydende eller højt vitamin B12 i blodet ved en funktionsfejl i organerne, der er ansvarlige for opbevaring af vitaminet, især leveren.\nI tilfælde af et leverproblem, såsom cirrose på grund af alkoholisme, frigøres den akkumulerede b12, hvorved blodet kontamineres med et enormt overskud af dette næringsstof.\nSymptomerne ligner meget symptomerne på dets mangel, såsom svimmelhed, diarré, hovedpine og så videre.\nVitamin b12 og alkohol\nSelvom det populært siges, at det er muligt at bruge vitamin B12 til et tømmermænd for at modvirke virkningen af alkohol efter at have været beruset, er det intet andet end en myte.\nDet, der er helt sikkert, er, at vitamin B12 og alkohol ikke kommer godt overens. Som vi sagde før, beskadiger mennesker, der regelmæssigt spiser alkohol i store mængder leveren, og denne skade påvirker igen skabelsen og opbevaring af vitamin B12 i kroppen.\nDerfor, hvis du mener, at du har lavt vitamin B12, eller hvis en blodprøve allerede har bekræftet det, skal du undgå alkoholforbrug.


Velkommen til ny mægler, Thomas Lignell - Aarhus Mæglerne\n7. maj 2019 #Presse Del:\nVelkommen til ny mægler, Thomas Lignell\nMØD THOMAS LIGNELL\nThomas er ejendomsmægler, MDE\nHan har 17 år i branchen som ejendomsmægler og endda liebhavermægler. Du vil hurtigt få en tryg fornemmelse af Thomas Lignell.\nHan er en yderst erfaren ejendomsmægler og tidligere har han skabt karriere som byggerådgiver i byggebranchen, men tiden var klar til at komme tilbage til ejendomshandel. Du vil se Thomas som en seriøs, dedikeret mægler med fokus kunden. Personlige relationer med kunderne og stærk service er hans fokusområder.\nHan vil tage sine mange år i byggebranchen med, når der skal sælges boliger. Det vil især komme til gavn overfor potentielle købere, når der skal tænkes muligheder.\nThomas er født og opvokset i Hørning, men bor i dag i Stavtrup med sin kone og tre børn. Når Thomas ikke er på farten som ejendomsmægler, finder du ham med cykelhjelm, cykeltøj, cykelsko på sin mountainbike rundt på de mange trails i skovområderne omkring Aarhus.\nHan kommer ind i en tid, hvor det er rekord fremgang med boligsalget hos os. Han glæder sig til at møde de mange sælgere og købere i sin hverdag hos Aarhus Mæglerne. Ønsker du at få Thomas ud på en vurdering kan du kontakte ham på tlf: 25 30 00 92 eller email: thomas@aarhusmaeglerne.dk\nVi er nu et team af 4 fuldtids ejendomsmæglere og en 1 mægler under uddannelse. Du får stadig kontakt til Søren Buch, vores dygtige sagsbehandler.\nVi sælger en vis del ud af bukserne.


Signe om at sejle til New York: En af de største oplevelser - Minbaad.dk\nSigne og Henrik ser på Caroline Wozniacki til U.S. Open 2014. Foto: Signe Storr\n- Selvom vi stadig har en måned igen, så er vi ved at indstille os på at forlade New York før tur til Danmark - med fly, skriver Signe Storr, der så Wozniacki spille forleden i U.S. Open.\nAf Troels Lykke | 10-09-2014 08:26\nSommeren i NY er ved at være slut. Skønt vejret i New York ikke har opdaget, at det er blevet efterår, så er vores sommerophold i New York ved at være slut.\nSelvom vi stadig har en måned igen, så er vi ved at indstille os på at forlade New York, og vi er også ved at se frem til at flytte os igen og opleve noget nyt.\nAt sejle til New York har være en af de bedste oplevelser på vores tur, og vi er virkelig glade for, at vi valgte en bøje i 79th Street Boat Basin på Manhattan frem for at ligge i en marina i New Jersey på den anden side af Hudson River (og være ”bridge and tunnel people”, som new yorkerne så flatterende kalder dem, der skal via bro eller tunnel for at komme til Manhattan).\nNogle gange er vi blevet væltet lidt rundt på vandet, men vores flopper stoppers har været pengene værd, og efter at Henrik fik hængt skumgummi på siden af båden, så er vi ikke vågnet om natten, når strømmen er vendt og bøjen har slået ind i skroget.\nVi vænnede os også hurtigt til at tage den lidt lange tur i gummibåden frem og tilbage, selvom vi har været lidt modløse de gange, motoren er gået ud, og vi har siddet i modstrøm uden årer.\nHeldigvis er vi altid blevet reddet af en venlig sejler! Vi har ind til videre også undgået at tabe noget i vandet eller selv falde i, selvom Henrik en dag var tæt på: En af broerne i marinaen er temmelig ustabil, og en dag fik han overbalance og faldt bagover. Heldigvis var gummibåden lige under ham, og han landede sikkert i den.\nJeg syntes selvfølgelig, det var frygtelig morsomt, men det kunne være blevet et dyrt grin, da han havde vores computere i rygsækken.\nDen første måned vi var i New York, havde vi travlt med at opleve noget hver dag, men sidenhen har vi skruet lidt ned for tempoet. Vi er begge ved at være mættede, selvom New York selvfølgelig er en by, som man aldrig bliver færdig med: Der er altid et museum eller en udstilling, man ikke har besøgt, en restaurant man ikke har spist på eller gerne vil spise på igen, et show man ikke har set etc.\nI starten var jeg næsten stresset over at skulle nå alt det, men jeg har siden indstillet mig på, at jeg aldrig vil kunne se det hele.\nDa jeg forleden dag blev klippet, fortalte min frisør mig, at mange new yorkere slet ikke forlader deres kvarter, og langt de fleste ikke kan drømme om at bevæge sig på tværs af byen.\nSå set i det lys, er vi godt dækket ind. Vi synes også, vi har fået meget ud af vores ophold. Vi har været til både baseball kamp, amerikansk fodbold og set Caroline Wozniacki spille U.S. Open.\nJeg har lært at danse step, omend jeg skal øve mig noget mere, før jeg kan stille mig op på et gadehjørne og tjene penge på det – hvilket måske også bliver nødvendigt, for vi har tillagt os en dyr vane mens vi har været i New York: Vi laver ikke selv mad! Det er dyrt at være langturssejler i New York!\nI vores sidste måned i New York venter bl.a. en tur til Danmark, og det skal blive godt at komme hjem og hilse på familie og venner. Jeg holder derfor en pause med at skrive, ind til vi igen er klar til at sejle sydpå i starten af oktober.\nKønt er det bestemt ikke, men det er skønt ikke at blive vækket om natten mere.\nDet er surt at sidde på Hudson River i en gummibåd uden årer med en motor, der ikke vil starte.\nHeldigvis for Henrik og min computer, var gummibåden lige under ham, da han fik overbalance.


Rygte: AMD Navi 23 kunne frigives i april\nAMD Navi 23 med op til 2048 Stream Processors og 8GB GDDR6 hukommelses kigger ind i en mulig lancering I april.\nUnder gårsdagens frigivelse af AMD Navi 22 XT i den øvre mellemklasse Radeon RX 6700 XT-serie, faldt samtalen også på detaljer om Navi 23 og Navi 24. En kendt leaker, @KittyYYuko (tidligere kendt som KittyCorgi), har sendt de komplette specifikationer af chippen online:\nDimgrey Cavefish er et kodenavn, der bruges internt af AMD. Det blev først spottet i Linux og macOS leaks. Ifølge tweeten omtales Navi 23 GPU at tilbyde 32 Compute Units, hvilket betyder 2048 SP aka. Stream-Processorer, en reduktion på 1/4 sammenlignet med Navi 22. Chippen ville have en hukommelsesbus på 128 bit og tilbyde op til 8 GB GDDR6 hukommelse clocket ved 16 Gbps. Hvad Kitty også afslørede, er 64 MB størrelse på Infinity Cache og 236 mm2 die-størrelse, nøjagtigt 100 mm2 mindre end Navi 22.\nAMD Navi 23 siges at tilbyde en ”Premium 1080p gaming” experience, som man kunne forvente i betragtning af at Navi 21 er til 4K gaming, og Navi 22 annonceres som en perfekt GPU til 1440p. Endelig nævnte Kitty også, at prissætningen for denne GPU er 2499 CNY, hvilket svarer til omkring 384 USD.\nDe første detaljer om den nye GPU er blevet delt af Igor's LAB tilbage i december. De nye oplysninger er, at Navi 23 ville få sin debut i april. I øjeblikket er det uklart, om Navi 23 vil placeres under Radeon RX 6600 eller RX 6500 serien, men at se 6600 XT med 192-bit bus i tidligere leaks, kan indikere, at Navi 23 vil blive inddraget til sidstnævnte serie. Det gættes også lystigt på, at vi ser indtræden i mobile gaming modeller på entry-level.


Nanna fra 'Anbragt i helvede' hylder særlig person - TV 2\n9. jun. 2021, 19:45\nSocialpædagog gav Nanna Summer Hansen et vigtigt løfte, som hun aldrig veg fra.\nDa Nanna Summer Hansen var bare fem år gammel, slog hendes far hendes mor ihjel.\nSiden blev hun og hendes søstre en kastebold i et anbringelsessystem med skiftende kontaktpersoner, vold, svigt og seksuelt misbrug.\nSå da Nanna Summer Hansen flyttede ind på et nyåbnet børnehjem, var beskeden også klar, husker Maria Skov, der var hendes nye kontaktperson.\nMaria Skov var den første, Nanna Summer Hansen betroede sig til og fortalte om det seksuelle misbrug, hun havde været udsat for: - Jeg dannede en tillid, som gjorde, at jeg faktisk kunne italesætte de her ting, forklarer hun. Foto: TV 2\n- Det første, hun gør, er at kigge på mig og sige: "Du kommer ikke til at holde længe. Det er ligegyldigt, du bliver snart skiftet ud med en anden", fortæller Maria Skov om det første møde i 'Go'’ aften LIVE'.\nMen svaret fra Maria Skov var lige så klart den anden vej:\n- Det kommer ikke til at ske. Jeg bliver lige så længe, som du bliver her, lød det.\nMaria Skov holdt sit løfte og har siden stået ved Nanna Summer Hansens side. Hun har kæmpet og været en så stor inspiration, at Nanna Summer Hansen i dag har taget en uddannelse som socialpædagog for at bruge sin egen historie til at hjælpe børn i samme situation, som hun var i.\n- Maria har helt klart været en af mine største inspirationer, og skulle jeg have en plakat, så skulle hun helt klart være på den, lyder det fra Nanna Summer Hansen.\nHun havde en lille kuffert, der var pakket, så hun var klar til at tage videre til det næste sted\nMaria Skov, teamleder i socialpsykiatrien\nGav sin tillid\nDa Nanna Summer Hansen flyttede ind på børnehjemmet, oplevede Maria Skov hende som både frisk og livlig – men også sorgfuld.\n- Hun havde en lille kuffert, der var pakket, så hun var klar til at tage videre til det næste sted, fortæller Maria Skov.\nI kufferten var der ikke bare tøj, men også en hemmelighed.\nHun har udgjort en af de største forskelle i mit liv\nNanna Summer Hansen, socialpædagog og forfatter\nHendes tidligere plejefar havde misbrugt hende seksuelt, og Maria Skov var den første, som hun betroede sin hemmelighed til.\n- Jeg kan huske, da jeg fortæller om de ting, der er sket i min barndom og i min plejefamilie, der blev hun der, fortæller Nanna Summer Hansen.\nSammen bevægede de sig ud på en rejse, som Nanna Summer Hansen selv beskriver det.\nBorgmester til søstre fra 'Anbragt i Helvede': Undskyld, Nanna, Sapran og Amal\nMaria Skov stod altid klar, hvis hun skulle læsse noget af, og hun var med, da Nanna Summer Hansen skulle vidne i retten i en af flere retssager, hvor en anden hemmelighed blev afsløret.\nPå morgenen skrev aviserne nemlig om, hvordan Nanna Summer Hansens mor var blevet slået ihjel, så Maria Skov blev også hende, der skulle fortælle Nanna Summer Hansen hele sandheden om hendes familie.\nUdgjort en forskel\nNanna Summer Hansen er overbevist om, at hun ikke havde været, hvor hun er i dag, hvis hun ikke havde mødt Maria Skov.\nDerfor har Maria Skov også fået en plads i Nanna Summer Hansens nye bog 'Jeg er Nanna'.\n- Hun har udgjort en af de største forskelle i mit liv, forklarer hun.\nNanna Summer Hansens far slog hendes mor ihjel, og efterfølgende blev hun udsat for vold, svigt og seksuelt misbrug af sin plejefar. Foto: TV 2\nMaria Skov har kæmpet for Nanna Summer Hansen. Også når hun ikke selv havde lyst til at kæmpe.\nIfølge Nanna Summer Hansen har socialpædagogen lært hende at stole på fagpersoner – og så er hun blevet, uanset hvad Nanna Summer Hansen fandt på, lyder det.\nI dag har Nanna Summer Hansen og Maria Skov stadig kontakt, og de har endda holdt jul sammen et år.\nNanna Summer Hansen bruger sine egne erfaringer i sit arbejde som socialpædagog, hvor hun allerede som 25-årig fik en lederstilling.\nOg herfra har hun et opråb til politikerne:\n- Der er så mange børn og unge, som bliver tabt i vores system. I stedet for at se dem som en udgift, så skal vi se dem som en investering, slutter hun.\nSe interviewet med Nanna Summer Hansen og Maria Skov i 'Go' aften LIVE' på TV 2 PLAY.


Hotel Sol, Ollantaytambo, Peru: Book Nu! - HostelBookers\nHotel Sol er et nybygget overkommelig luksus hotel beliggende i centrum af Ollantaytambo, Peru og er det perfekte sted at basere et eventyr til Machu Picchu og et afslappende ophold i Sacred Valley. Hvis der kun opholder sig en nat eller to i denne berømte Inka-by, hvorfor så ikke forkæle dig selv til et hotel lige speciel? Læs mere\nPrivat twin ensuite med bjergudsigt\nBeliggende direkte langs farende Patacancha floden og med en fantastisk udsigt over Inca fæstningen, Hotel Sol kombinerer moderne bekvemmeligheder med gamle verden Inka-charme. Rigelige åbne rum med en lys, luftig fornemmelse og fuld Wi-Fi-service i hele hotellet. En solrig cafe restaurant langs floden fuldender oplevelsen. Hvad der virkelig gør Hotel Sol skinne er vores kundeservice og opmærksomhed. Vores tosprogede personale kan hjælpe dig med alle detaljer for at gøre dit besøg til Peru det bedste det kan være!\nHotel Sol tilbyder moderne værelser med en åben og rummelig fornemmelse. Masser af naturligt lys skaber et afslappende miljø, og selvfølgelig alle værelser er private med moderne badeværelser og varmt vand 24 timer i døgnet. Gratis Wi-Fi er inkluderet i alle værelser, som er en varm morgenbuffet hver morgen. Halvdelen af vores værelser er indvendige rum, med en masse lys og på en mere økonomisk pris. Vi har også Superior værelser med privat balkon direkte langs floden, med fantastisk udsigt over Ollantaytambo fæstningen. Hotel Sol er en overkommelig luksus hotel - mens vi ikke er det billigste sted i byen, kan vi tilbyde en high-end oplevelse til en meget rimelig pris. Ollantaytambo, Peru er et af de mest specielle steder i verden - hvorfor ikke forkæle dig selv med en kvalitet hotel oplevelse når du besøger Machu Picchu?\nVi er beliggende i centrum af Ollantaytambo på hovedgaden, lige der hvor den krydser vejen fra togstationen.Denne tekst er blevet oversat ved hjælp af Google Translator


Download "Emne: Møde nr. 1-2013. Dato: 05-02-2013. Sted: Sonja Larsen SL"\n1 Mødereferat: Regionsledelses møde Emne: Møde nr Dato: Sted: Sonja Larsen SL Deltagere: Hanne Søndenbroe HS Hanne Jensen HJ Susanne Wærling SW Bent Schwartzbach BS Sonja Larsen SL Fraværende: Kai Lübcke KL Louise Munchaus Adsbøl LA Vernon Pedersen VP Preben Arenfeldt PA Referent: HJ 5. februar 2013 Page 1 of 6\n2 1. Godkendelse af referat fra regionsmøde nr. 10/2012 Referatet blev godkendt. 2. Orientering fra regionslederen Udkast til samarbejdsaftale mellem DRK og regionerne blev rundsendt før sidste møde ingen bemærkninger modtaget efter mødet. Samarbejdsaftalen skal diskuteres i RKU til endelig vedtagelse i morgen aften. Referat fra RKU er modtaget og ny mødeindkaldelse til mødet 6/2 på Fraugdegaard. Begge dele er rundsendt til regionsledelsen ingen bemærkninger modtaget, har selv sendt lidt småting til RKU da der har været en lidt livlig debat omkring, hvad man mente, der blev sagt, og hvad der skal til protokols kun konklusioner og vedrørende emner bør komme i referat, da det ellers ødelægger muligheden for fri debat. Bad også om, at det klart fremgik af referatet at racerne kun laver race arrangementer i regionernes område i samarbejde med dem. Vi skal naturligvis nok efter bedste evne assistere, hvor der er behov. Dette er vigtigt for fortsat, at kunne bevare vore sædvanlige prøveområder. Mette Høj Worm Jensen trak sig på årsmødet fra opstillingen, da hun var syg på dagen. Hun mente det var forkert at stille op, når folk ikke havde et ansigt på hvem de stemte på. Mette vil dog gerne hjælpe til, i et vist omfang i et af udvalgene. Vi er ved at undersøge, hvem der har været længe nok medlem til at få DRK årsnålene det er en lidt uheldig procedure, at man på årsmødet er nød til at spørge, fordi man ikke har en egentlig liste, det søges forbedret. Modtog en tak fra Gert Müller Gert var velfortjent modtager af året prøveleder pokal. Vi har modtaget afregning for arrangement for trænere med Anders Hallgren, 18 trænere deltog. Udgift 3600 kr. - hvilket er givet rigtig godt ud især fint at mange fik chancen. HS har dialog med Slotsstyrelsen om træning i Slotsparken, vi forsøger at finde en rimelig løsning. Det første udspil er en lidt dyr løsning, så HS drøfter med Slotsstyrelsen, hvordan det kan gøres rimeligt. Lene Sørensen har talt med ko-manden (Kurt Petersen) i Frederikssund og han vil gerne sponsorere lidt til vore arrangementer der, enten engangs gave eller pokal(er). Vi synes det er en dårlig ide med en pokal (Frederikssundspokal), da vi jo ikke holder WT ved klubhuset hver år. Enighed om at vi tager de 500 kr. og fordeler selv gaverne. Har modtaget en del positive feedback omkring hjemmesiden fra regioner og medlemmer 3. Økonomi KL var syg. Så der blev ikke præsenteret noget regnskab. Der har ikke været så mange aktiviteter. Men der er dog startet en del træninger. 4. Træning Træner julefrokost var igen en succes. Livlig snak og livlig debat. Der blev drøftet mange ting. Bl.a. om der skal holdes erfa møder. Træningsudvalget arbejde videre med de input der kom frem. Page 2 of 6\n3 Pia Holm Nielsen blev årets træner. Ved julefrokosten var der trænere, som en gang i kvartalet ville holde en aften for nye eller kommende hvalpekøbere. Der var et par stykker der meldte sig til at starte det op. Træningsudvalget støtter op om projektet. DRK s trænerarrangement d. 2/2 med Anders Hallgren: Udbyttet var blandet, da deltagerne var meget forskellige. BS har kontaktet Iben Pytlick. De er ved at lave et program og et budget. Men det bliver måske ikke muligt at lave et arrangement for trænerne i denne forbindelse. Vi arbejder på at der bliver et arrangement, også selvom det ikke bliver i tilslutning til dette arrangement. HS og KL arbejdere videre på arrangementet for hjælperne. Evt. 8. juni. HS snakker med KL. 5. Markprøver DM- hold: Der er kun kommet én tilkendegivelse pt. Træningsdatoer er fastlagt. Henrik Poulsen har sagt ja til at være holdleder. Og hjælperne er på plads. Fra sidste møde: MU gennemgår de dispensationer, som vi pt. givet til C-prøverne, for hvem og hvad der kan stille til C-prøver. Og omformulerer evt. hvis det er forståelsesproblemer. MU har endnu ikke holdt møde. B-prøven er ikke afklaret. Prøveleder?? HS taler med Anne-Mette Linsaa. HS fremlagde tak for hjælpen-kort til hjælper og prøveleder. De tages i brug ved C-prøven den Skue Intet nyt. Til næste skuemøde vil input fra årsmødet blive drøftet. 7. Retrieveren og hjemmesiden Det næste nummer har deadline 20. februar. Nr. 1-2 er endnu ikke kommet. Hjemmesiden: Drøftet udfordringer pt. f.eks. venteliste, visning af tilmeldingsoplysninger på hunde. Hjemmesiden er kommet godt fra land og har fået ros rundt omkring. Der skal billeder fra vore aktiviteter på forsiden. F.eks. årspokalvinder, vinderne fra markprøver/skuer. Eller bare et stemningsbillede fra et arrangement. Dog ikke det samme billede i lang tid. 8. Klubhuset Lene Sørensen har kontaktet Kurt Petersen. Og han skal ikke bruge arealet bagerst før efter maj. Der skal først høstes hø på arealet. Så det kan vi bruge til WT i maj. Toilettet er blevet ordnet. Page 3 of 6\n4 9. Evt. Peter Schou har undersøgt mht. dyrlæge og foredrag om hjerte-lungeorm. Vi kan være i landboforeningens lokaler på industrivænget i Hillerød. Vi vil foreslå dem 3. eller 4. april. Og prisen 50 kr. pr. deltager. Foredraget koster ca kr. HS taler nærmere med Peter Schou. Go dag og farvel: den 22. marts. VIP Lundgren, Bagerstræde, KBH. kl Foredraget den 27. februar: Indskrivning Hanne H Kaffe, mælk, HJ Kage SW Sukker, Kopper, servietter, teskeer HS taler med KL Afregning: SW Opsætning vi mødes senest Demo-hunde: Gismo-HS, Sally-PA, Wilma-BS SW undersøger om der skal bruges f.eks. projektor. Prøveleder julefrokost. Droppes indtil videre, da der er så mange arrangementer. Samkørsel til DRK årsmøde: Vi aftaler selv indbyrdes. HS har spurgt DRK (MU) om retningslinjer for udvælgelsen til A-prøverne: DRK henviser til retningslinjerne på hjemmesiden. Og siger at de følger dem. Det tager vi til efterretning. Næste møde mandag den 11. marts hos LA - der spørges rundt om dette forslag. Page 4 of 6\n5 Huskeliste. Februar Indlæg til Retrieveren marts. Medlemsaftner i klubhuset Medlemsarrangement Kennellinks trænger der til opdatering? Marts Gennemgang af kommissorium Indlæg til Retrieveren april April Trænerarrangementer 2013 evt Maj Årsplan 2014 drøftelse. MU fremlægger udkast, der sendes ud i forvejen. Indlæg til Retrieveren til juni/juli Juni Årsplan 2014 godkendelse. Udsendes en uge før mødet. Indlæg til Retrieveren i august: ringtræning. Indkald nye medlemmer til regionsledelsen. Annonce skue/markprøve August Hvem opstiller/genopstiller? Skal i september nummeret af Retrieveren Retrieveren indlæg til september: - Hvem opstiller /genopstiller - nye emner til ledelsen efterlyses - September Indlæg til retrieveren oktober- Indkaldelse til Årsmøde. Medlemsarrangement efterår. Page 5 of 6\n6 Oktober Indlæg Retrieveren november. Huskeliste årsmøde: mad, tilmelding til mad, afkrydsning/udlevering af stemmesedler, stemmesedler, projektor? November Årsmøde: Beretninger, dirigent Huskeliste årsmøde: mad, tilmelding til mad, afkrydsning/udlevering af stemmesedler, stemmesedler, projektor?, Udkast til beretninger præsenteres, Indlæg til Retrieveren december/januar. opgørelse af træningshold. Ny regionsledelse er der kommet emner goddag og farvel arrangement, dato og forslag til emne Medlemsarrangement forår December Oplæg til Goddag og Farvel arrangement. MU har så vidt muligt årets tre første prøver på plads. Navne på brugsprøvedommere og prøveledere til 1. halvår, eller i alle tilfælde til de første prøver skal i retrieveren og på hjemmesiden Indlæg til retrieveren februar. Budget. Budget DM-hold justeret for det aktuelle år Medlemsarrangement. Forår Medlemsarrangement forår. Page 6 of 6